Άνεργοι και συνταξιούχοι είναι ως επί το πλείστον οι καλύτεροι πελάτες των προποτζίδικων. Καταφεύγουν στα νόμιμα τυχερά παιχνίδια, στο διαδικτυακό τζόγο, στο Κίνο και το Στοίχημα, μήπως και γυρίσει η τύχη τους. Τα πρακτορεία μετατρέπονται σε χώρους εναπόθεσης ελπίδων. Οι θαμώνες ονειρεύονται ότι κάποια στιγμή η τύχη θα τους χαμογελάσει και θα απαλλαγούν διά παντός από τα χρέη τους σε δάνεια, κάρτες και λογαριασμούς.\nΤα προποτζίδικα μετατρέπονται σταδιακά σε καφετέριες. Ο πράκτορας τοποθετεί τραπεζάκια, καρέκλες και μεγάλες οθόνες, για να παρακολουθούν οι θαμώνες τους αγώνες και τα προγνωστικά. Παρ' όλα αυτά, δεν παίζουν μεγάλα ποσά. Πηγαίνουν κάθε απόγευμα, κάθονται, συνομιλούν και κάνουν τις προβλέψεις τους. Τα στέκια της θεάς τύχης είναι τα μόνα φωταγωγημένα καθ' όλη τη διάρκεια της νύχτας.\nΟ εθισμός παραμονεύει\nΑναντίρρητα, ο τζόγος είναι ένας ευχάριστος τρόπος για να βγάλει κάποιος εύκολα χρήματα. Δεν παύει όμως να είναι ένα παιχνίδι με ρίσκο, που παρασύρει και εθίζει τους παίκτες. Η αδρεναλίνη χτυπάει... κόκκινο και τα «θύματα» παθιάζονται όλο και περισσότερο στην ιδέα ότι κάποια μέρα θα πλουτίσουν. Για πολλούς, το να παίζουν ένα τυχερό παιχνίδι είναι μία διασκεδαστική εμπειρία, οι ειδικοί όμως προειδοποιούν ότι για κάποιους μπορεί να αποβεί καταστροφική.\nΣύμφωνα με εκτιμήσεις του 2011, 400.000 Έλληνες τζογάρουν μέσω διαδικτύου.\nΚυριαρχεί η τάση να μην ικανοποιούνται από τα κέρδη και να πιστεύουν ότι θα τα πολλαπλασιάσουν μόνο αν συνεχίσουν να ρισκάρουν προκαλώντας την τύχη τους. Ο μόνος τρόπος απεξάρτησης είναι να απευθυνθούν στα ειδικά κέντρα ενάντια στον εθισμό.\nΗ κ. Πόπη μας λέει πως «η οικονομική κρίση ανοίγει την πόρτα στα τυχερά παιχνίδια. Έχω φίλες που δοκιμάζουν συχνά την τύχη τους, εναποθέτοντας τις ελπίδες τους στα μεγάλα ποσά. Ωστόσο, εγώ παίζω σπάνια τυχερά παιχνίδια. Ίσως όμως θα πρέπει να δοκιμάζω πιο συχνά την τύχη μου, καθώς ποτέ δεν ξέρεις αν θα σου κληρώσει το εκατομμύριο!»\n«Είμαι εξαρτημένος, αλλά το διασκεδάζω»\nΤο «Καρφί» βρέθηκε σε συνοικιακό προποτζίδικο και συνομίλησε με τους θαμώνες. Ο κ.\nΔημήτρης, 45 ετών, παίζει εδώ και πάρα πολλά χρόνια τυχερά παιχνίδια, σε σημείο, όπως o ίδιος δηλώνει, να έχει εθιστεί στον τζόγο.\n«Πολλοί είναι εκείνοι που αναζητούν την τύχη τους στα τυχερά παιχνίδια. Λόγω κρίσης και οικονομικών δυσκολιών, ο κόσμος παίζει όλο και περισσότερο, μήπως και καταφέρει να αλλάξει την τύχη του και να κερδίσει τα χρήματα που έχει τόσο ανάγκη», λέει χαρακτηριστικά. Ο τζόγος όμως λειτουργεί και ως αντικαταθλιπτικό ή αγχολυτικό για πολλούς Έλληνες. «Εγώ και οι υπόλοιποι θαμώνες καταφεύγουμε στα τυχερά παιχνίδια, θέλοντας να ξεχάσουμε τα οικονομικά μας προβλήματα και τις ανησυχίες μας», δηλώνει ο κ. Δημήτρης.\n«Γνωρίζω ότι είμαι εξαρτημένος, είναι όμως δύσκολο να το συνειδητοποιήσουν όλοι όσοι συχνάζουν στα πρακτορεία. Αρκετά μεγάλη απήχηση, κυρίως στους νεότερους, έχει ο ιντερνετικός τζόγος, που σχετίζεται κυρίως με αθλήματα. Ο εθισμός έρχεται σταδιακά. Η παγίδα στην οποία πέφτουν συχνότερα οι θαμώνες ή παίκτες τόσο στα πρακτορεία όσο και στο ίντερνετ είναι ότι, για να παίξεις, δεν χρειάζεται να τζογάρεις μεγάλα ποσά.\nΛίγο-λίγο, όμως, ξεκινάς από 30 λεπτά και είναι άγνωστο μέχρι πού θα φτάσεις. Ο μεγαλύτερος κίνδυνος για κάποιον που παίζει είναι η επανάληψη για εύκολο κέρδος. Όταν ο παίκτης προσπαθεί να ρεφάρει κερδίζοντας αυτά που έχασε ως τώρα, τότε διατρέχει το μεγαλύτερο κίνδυνο να χάσει ακόμη περισσότερα. Παρότι γνωρίζω ότι έχω αυξήσει τις επισκέψεις μου στα πρακτορεία, μου είναι δύσκολο να σταματήσω. Είναι η διασκέδαση μου. Ξεσκάω και ξεχνώ τα προβλήματα μου. Άλλωστε, είναι το μόνο που μας έμεινε απ' όσα περνάμε τον τελευταίο καιρό».\n«Τουλάχιστον εδώ πίνω καφέ με 50 λεπτά»\nΟ Νίκος είναι 27 χρονών, φοιτητής και άνεργος εδώ και δύο περίπου χρόνια. Συχνάζει και εκείνος στο προποτζίδικο της γειτονιάς του. «Εγώ έρχομαι μέρα παρά μέρα, καμιά φορά και καθημερινά. Πίνω το καφεδάκι μου, βλέπω τους φίλους μου, παρακολουθώ τους αγώνες και τις κληρώσεις και περνάω καλά. Δεν έχω πλέον και πολλές επιλογές για διασκέδαση. Τουλάχιστον εδώ, ακόμα και αν δεν έχω χρήματα να παίξω, παίρνω έναν καφέ που κάνει 50 λεπτά. Έτσι ξεγελάω τον Νίκος εαυτό μου ότι έχω μία έξοδο την ημέρα για διασκέδαση. Την ημέρα ψάχνω για δουλειά και, όταν απογευματιάζει, επισκέπτομαι το συνοικιακό πρακτορείο. Δεν παίζουμε σοβαρά ποσά, διότι δεν έχουμε.\nΠάνε οι εποχές που παίζαμε 20 ευρώ ή και 50. Τώρα παίζουμε έως 1,5 ευρώ, παίρνουμε και το αναψυκτικό ή τον καφέ μας και περνάμε το απόγευμά μας ευχάριστα. Ξεχνάμε τις έγνοιες και τα άγχη μας. Εδώ μας έφτασαν, να παίζουμε τυχερά παιχνίδια και να περνάμε καλά!»\nΗ θεά τύχη... διχάζει\nΣτο Σύνταγμα συναντήσαμε τον κ. Χρήστο, ο οποίος εμφανίζεται υποψιασμένος ως προς τα τυχερά παιχνίδια.\n«Αν όντως τα πρακτορεία έδιναν τα χρήματα που υπόσχονται καθημερινά στους θαμώνες τους, τότε οι ίδιοι θα είχαν φαλιρίσει. Ζω την πραγματικότητα και δεν πιστεύω στο κυνήγι της θεάς τύχης. Δεν έχω μπει ποτέ στη διαδικασία να βγάλω χρήματα ρισκάροντας σε κάποιο τυχερό παιχνίδι. Καταλαβαίνω τον κόσμο που το κάνει, καθώς είναι πλέον ένας τρόπος διασκέδασης, αλλά δεν παύω να το θεωρώ ανούσιο και κλέψιμο».\nΑπό την άλλη, η κ. Ελευθερία, όπως λέει η ίδια, δοκιμάζει που και πού την τύχη της, αλλά δεν τα έχει καταφέρει ακόμα. «Οι οικονομικές δυσκολίες και η ανεργία έχουν οδηγήσει τους Έλληνες να βρουν καταφύγιο στα τυχερά παιχνίδια. Είναι φυσικό η οικονομική κρίση να δίνει τροφή στον τζόγο. Οι περισσότεροι Έλληνες ζουν πια με την ελπίδα ότι κάποια\nΣτιγμή η τύχη τους θα τους χαμογελάσει πλατιά. Ονειρεύονται ότι θα κερδίσουν κάποια χρήματα και θα απαλλαγούν από τα χρέη τους. Αραιά και πού αγοράζω κανένα λαχείο ή παίζω κανένα τυχερό παιχνίδι, αλλά ως εκεί. Μέχρι στιγμής, όμως, δεν έχω κερδίσει, μπορεί στο μέλλον να σταθώ πιο τυχερή.\nΠαίζουν λίγα για να πάρουν τα πολλά\nΜε τις ώρες παραμένουν στα πρακτορεία οι θαμώνες. Διαβάζουν την εφημερίδα τους, πίνουν το καφεδάκι τους με μόλις 50 λεπτά, συναντούν φίλους και προκαλούν την τύχη τους με λιγότερο από μισό ευρώ! Τα δελτία στοιχίζουν πλέον από 30 μέχρι και 60 λεπτά. Στις μέρες μας, το να σφραγίζει ένα πρακτορείο δελτίο με 15 ευρώ θεωρείται μάλλον κατόρθωμα. «Ο κόσμος δεν παίζει μεγάλα ποσά, γιατί δεν μπορεί να τα διαθέσει», λένε οι πράκτορες, που βλέπουν τον τζίρο τους να μειώνεται.\nΟι περισσότεροι παίκτες ποντάρουν ελάχιστα ευρώ. Κάποιοι παίζουν μέχρι και το τελευταίο 50λεπτο που έχουν στην τσέπη τους, ευελπιστώντας να κερδίσουν έστω ένα χαρτζιλίκι. Κατά βάθος, όμως, όλοι όσοι ποντάρουν σε τυχερά παιχνίδια φαντάζονται ότι η τύχη κάποια στιγμή θα τους χαμογελάσει πλατιά και θα αλλάξουν μια για πάντα τη ζωή τους κερδίζοντας ασύλληπτα ποσά.1 Οι κυνηγοί της τύχης συναθροίζονται κυρίως απογευματινές ώρες στα πρακτορεία. Ο μέσος όρος είναι άνδρες από 25 ετών και πάνω.\nΚαι οι γυναίκες στο... παιχνίδι\nΚαι ενώ η παράδοση θέλει ο τζόγος να είναι μόνο γένους αρσενικού, πλέον ο μύθος καταρρίπτεται. Όλο και περισσότερες γυναίκες δοκιμάζουν την τύχη τους, ενώ πιο έντονη είναι η κινητικότητα τους την περίοδο των εορτών.\nΜάλιστα, οι γυναίκες είναι πολύ καλές παίκτριες, καθώς παίζουν πιο συγκρατημένα από τους άντρες. Δεν αποτελεί όμως διασκέδαση γι' αυτές το να πάνε να πιουν τον καφέ τους στο πρακτορείο!\nΠλέον οι κυνηγοί της τύχης όχι μόνο δεν ποντάρουν μεγάλα ποσά, αλλά παίζουν και με μέτρο. Τις περισσότερες φορές πηγαίνουν στο προποτζίδικο για να περάσουν την ώρα τους. Τζογάρουν λιγότερο ή και ποτέ! Οι ιδιοκτήτες πρακτορείων κάνουν λόγο για πτώση τζίρου της τάξεως του 25% το 2012 σε σχέση με το 2011.\nΟι πράκτορες λένε χαρακτηριστικά:\n«Ο ι θαμώνες, οι τακτικοί και περιστασιακοί πελάτες είναι πια πολύ εγκρατείς ως προς τα ποσά που ποντάρουν. Παίζουν μόνο ένα ευρώ και τους φαίνεται ότι παίζουν και πολλά! Πάνε οι εποχές που είχαμε δελτία με 20 και πάνω ευρώ». Οι «τζογαδόροι» των 50 λεπτά δεν παίζουν Λόττο ή Τζόκερ, επειδή ακρίβυναν τα δελτία. Αρκετές φορές λένε στους πράκτορες ότι τζογάρουν προκειμένου να πληρώσουν βασικούς λογαριασμούς ή τις δόσεις κάποιου δανείου. Δεν είναι λίγοι όσοι ισχυρίζονται ότι « Η πτώση του τζόγου δεν οφείλεται αποκλειστικά και μόνο στην κρίση, αλλά και στην αύξηση του παράνομου τζόγου. Και αυτό γιατί σχεδόν πέντε δισεκατομμύρια χάθηκαν από τον παράνομο τζόγο.\nΔιαβάστε το άρθρο «Καφενεία της κρίσης οι... ναοί του τζόγου» στην πηγή: ΚΑΡΦΙ των Χριστίνα Σερμετζάκη, Βίκυ Μούσα, Θωμαή Βούλγαρη\nΜε αγωνία περιμένουν οι πράκτορες την απόφαση για τον ΟΠΑΠ\nΑύριο (Τετάρτη), στις 2 το μεσημέρι έχει ορισθεί η συνεδρίαση του ΔΣ του ΤΑΙΠΕΔ στο οποίο έχουν κληθεί οι εκπρόσωποι της κοινοπραξίας emma delta, προκειμένου να καταθέσουν βελτιωμένη προσφορά για την απόκτηση του 33% της ΟΠΑΠ Α.Ε. και του μάνατζμεντ του οργανισμού.\nΗ Emma Delta ήταν το μοναδικό σχήμα που κατέθεσε έγκυρη προσφορά, η οποία έφτασε τα 622 εκατ. ευρώ, συν το μέρισμα (που υπολογίζεται σε 60 εκατ.). Το αμερικάνικο fund Third Point που επίσης υπέβαλε προσφορά, τη συνόδευε με όρους και προϋποθέσεις -κάτι που ήταν αντίθετο με τους όρους της προκήρυξης του διαγωνισμού κι έτσι η προσφορά του δεν έγινε δεκτή. Το ΔΣ. του ΤΑΪΠΕΔ, έχοντας στα χέρια του την αποτίμηση ανεξάρτητων συμβούλων που θεωρούσαν εύλογο τίμημα τα 650 εκατ., ζήτησε από την κοινοπραξία βελτίωση της προσφοράς, η οποία και αναμένεται να γνωστοποιηθεί στο αυριανό ΔΣ. του ταμείου Αποκρατικοποιήσεων.\nΤην αυριανή συνεδρίαση περιμένουν με ιδιαίτερο ενδιαφέρον όλοι όσα εμπλέκονται με τον ένα ή με τον άλλο τρόπο με τον Οργανισμό.\nΑπό την κυβέρνηση μέχρι και τους πράκτορες, που αγωνιούν για την «επόμενη μέρα» κι ελπίζουν σε ένα καλύτερο μέλλον για τον κλάδο τους.\nΑξίζει να σημειωθεί ότι ο Τσέχος Γίρι I Σμετς, που είναι επικεφαλής της Κοινοπραξίας γνωρίζει άριστα την αγορά τυχερών παιχνιδιών, καθώς το fund του οποίου είναι βασικός μέτοχος (PPF) είχε μέχρι πρόσφατα στην ιδιοκτησία του τον τσέχικο Οργανισμό τυχερών παιχνιδιών, τον οποίο και πούλησε σε ιδιώτη, αποκομίζοντας σημαντικά κέρδη. Οι πληροφορίες, μάλιστα, αναφέρουν πως είναι πολύ πιθανό κάποια από τα νέα υψηλόβαθμα στελέχη του Οργανισμού να προέρχονται από την Τσεχία και τον εκεί Οργανισμό τυχερών παιχνιδιών.\nΣε κάθε περίπτωση, η αυριανή είναι η πλέον κρίσιμη ημέρα και για την ΟΠΑΠ, αλλά και για το πρόγραμμα αποκρατικοποιήσεων της κυβέρνησης. Ένα τίμημα στα 650 εκατ. συν το μέρισμα είναι βέβαιο πως θα τους ικανοποιήσει όλους...\nΔιαβάστε το άρθρο «Με αγωνία περιμένουν οι πράκτορες την απόφαση για τον ΟΠΑΠ» στην πηγή: 1-2-Χ\nΑνακοίνωση-Ψήφισμα Γεν. Συνέλευσης 22-4-2013\nΣε κλίμα ομοψυχίας και με έντονο αγωνιστικό πνεύμα έλαβε χώρα η ετήσια Τακτική Γενική Συνέλευση της ΠΟΕΠΠΠ, την Δευτέρα 22 Απριλίου 2013, στο ξενοδοχείο ΤΙΤΑΝΙΑ.\nΜε συντριπτική πλειοψηφία που άγγιξε το 99%, εγκρίθηκε τόσο ο διοικητικός όσο και ο οικονομικός απολογισμός.\nΤο ποσοστό αυτό δείχνει αφενός την συνοχή που υπάρχει στο σώμα των αντιπροσώπων αφετέρου δε, την εμπιστοσύνη που δείχνει στο Δ.Σ. της Ομοσπονδίας καθώς και την ανάγκη για συστράτευση των δυνάμεων ενόψει των επικείμενων εξελίξεων.\nΗ διοίκηση της Ομοσπονδίας, προασπίζοντας τα συμφέροντα του κλάδου, παρόλο που βρέθηκε σε εξαιρετικά δύσκολη οικονομική συγκυρία για την χώρα, κατάφερε να αντιμετωπίσει και να φέρει με επιτυχία εις πέρας, και μάλιστα σε εποχές Μνημονίων, την πιο σημαντική αποστολή της, που δεν είναι άλλη από την τροποποίηση του Νόμου και την επίτευξη της μη εφαρμογής της φορολογίας του 10% επί των κερδών των παικτών από το πρώτο Ευρώ, με την θέσπιση αφορολογήτου ορίου.\nΚαθοριστικό λοιπόν ρόλο έπαιξε η κινητοποίηση της Ομοσπονδίας και των σωματείων, που μέλη τους συναντήθηκαν αλλεπάλληλες φορές με την πολιτική εξουσία και κατάφεραν να πείσουν τους υπευθύνους για την τροποποίηση αυτού του Νόμου.\nΟι ενέργειες του Προεδρείου της ΠΟΕΠΠΠ έφεραν ένα ακόμα θετικό αποτέλεσμα, πρωτεύουσας σημασίας για τα συμφέροντα του κλάδου. Με απόφαση του Υπουργού Οικονομικών ορίζεται η συμμετοχή εκπροσώπου της ΠΟΕΠΠΠ στην ‘’Συμβουλευτική Επιτροπή Παιγνίων’’. Τούτο καταδεικνύει ότι, και μόνο η συμμετοχή στην άνω Επιτροπή σηματοδοτεί την ουσιαστική ανάμειξη και ενεργό δράση της Ομοσπονδίας σε κεντρικούς φορείς που έχουν αποφασιστική αρμοδιότητα για θέματα που αφορούν άμεσα τον κλάδο και αναγνωρίζεται πλέον το δίκτυο των Πρακτόρων από την Πολιτεία, ως έχον καθοριστικό ρόλο στην λήψη αποφάσεων για τα τυχερά παίγνια.\nΗ Γ.Σ ομόφωνα ενέκρινε τις μέχρι τώρα ενέργειες του Δ.Σ σχετικά με το θέμα του εφάπαξ, ζήτησε την ενσωμάτωση βελτιωτικών παρατηρήσεων που έγιναν επί του ασφαλιστηρίου συμβολαίου και εν τέλει αποφάσισε ομόφωνα τη συνέχιση του προγράμματος καθώς και τα κάτωθι: α) όσοι παραμένουν στο επάγγελμα και επιθυμούν τη διακοπή τους από το πρόγραμμα, η απόδοση της παροχής θα γίνεται όταν αποχωρήσουν από το επάγγελμα. Το ανωτέρω θα ισχύει αναδρομικά από 01.01.2013, και β) πλήρη παροχή δικαιούται όποιος αποχωρεί από το επάγγελμα και είναι κάτω από 62 ετών, συνταξιοδοτείται κανονικά και όχι πρόωρα από τον κύριο ασφαλιστικό του φορέα (δεδομένου ότι πληροί τις υπόλοιπες προϋποθέσεις-ελάχιστη παραμονή στο πρόγραμμα-βεβαιώσεις μη οφειλής κλπ.).\nΑναφορικά με τα Vlt’s εμμένουμε στην απόφαση της προηγούμενης Γενικής Συνέλευσης για ανάπτυξη των vlt’s μέσω των πρακτορείων.\nΨΗΦΙΣΜΑ ΓΕΝΙΚΗΣ ΣΥΝΕΛΕΥΣΗΣ 22/04/2013:\nΤη Δευτέρα 22 Απριλίου 2013 διεξήχθησαν με μεγάλη επιτυχία οι εργασίες της ετήσιας Τακτικής Γενικής Συνέλευσης της Π.Ο.Ε.Π.Π.Π.\nΣε κλίμα ευρείας συναίνεσης ασκήθηκε εποικοδομητική κριτική των συνέδρων στο έργο της Διοίκησης, εκφράστηκαν απόψεις και στη συνέχεια ψηφίστηκαν ο Διοικητικός και Οικονομικός Απολογισμός καθώς και τα λοιπά θέματα της ημερήσιας διάταξης.\nΤα αποτελέσματα που προέκυψαν από τη ψηφοφορία είναι τα εξής:\nΘέμα 1ο- Εφάπαξ: ΟΜΟΦΩΝΑ αποφασίστηκε η συνέχιση του προγράμματος καθώς και τα κάτωθι: α) όσοι παραμένουν στο επάγγελμα και επιθυμούν τη διακοπή τους από το πρόγραμμα, η απόδοση της παροχής θα γίνεται όταν αποχωρήσουν από το επάγγελμα. Το ανωτέρω θα ισχύει αναδρομικά από 01.01.2013, β) πλήρη παροχή δικαιούται όποιος αποχωρεί από το επάγγελμα και είναι κάτω από 62 ετών, και συνταξιοδοτείται κανονικά και όχι πρόωρα από τον κύριο ασφαλιστικό του φορέα (δεδομένου ότι πληροί τις υπόλοιπες προϋποθέσεις, ήτοι: ελάχιστη παραμονή στο πρόγραμμα, βεβαιώσεις μη οφειλής κλπ.) .\nΘέμα 2ο- Διοικητικός Απολογισμός: ψήφισαν: 109 , ΝΑΙ 102, ΟΧΙ 6 και ΛΕΥΚΑ 1.\nΘέμα 3ο- Οικονομικός Απολογισμός: ψήφισαν 109, ΝΑΙ 99, ΟΧΙ 9 και ΛΕΥΚΑ 1.\nΗ ομοψυχία και η ενότητα που έδειξε ο κλάδος αποτελεί το μεγαλύτερο κέρδος αυτής της Γενικής Συνέλευσης και θωρακίζει το δίκτυο των Πρακτόρων απέναντι στις επερχόμενες προκλήσεις, τόσο όσον αφορά την αλλαγή του ιδιοκτησιακού καθεστώτος της ΟΠΑΠ ΑΕ όσο και των αλλαγών στον κλάδο των τυχερών παιχνιδιών στο σύνολό του.\nΠρόεδρος: Κ.Τοπτσίδης, Αντιπρόεδρος: Α. Λυριστής, Γραμματέας: Η.Λάππας\nΔιαβάστε το άρθρο «ΑΝΑΚΟΙΝΩΣΗ-ΨΗΦΙΣΜΑ ΓΕΝ.ΣΥΝΕΛΕΥΣΗΣ 22-4-2013» στην πηγή: poeppp.org\nΠοιες δαπάνες εκπίπτουν από τα έξοδα των πρακτορείων ΠΡΟΠΟ;\nΗ ΕΠΑΠΠ ενημερώνει για τις φορολογικές αλλαγές που αφορούν το οικονομικό έτος 2014 (χρήση 2013)\nΔιαβάστε το άρθρο «Η ΕΠΠΑΠ ενημερώνει» στην πηγή: ΠΡΟΓΝΩΣΠΟΡ ΣΤΟΙΧΗΜΑ\nΠρόεδρος της ΠΟΕΠΠΠ: "Έτσι αλλάξαμε τον φόρο"!\nΟ Πρόεδρος της ΠΟΕΠΠΠ αποκαλύπτει: "Έτσι αλλάξαμε τον φόρο"! Τρίτη απόγευμα, στο κέντρο της Αθήνας, βρεθήκαμε οι εκπρόσωποι του ειδικού Τύπου, να συζητάμε επί δίωρο περίπου, με τον Πρόεδρο της ΠΟΕΠΠΠ κ. Κυριάκο Τοπτσίδη για το θέμα της αλλαγής της φορολογίας στα κέρδη των Παικτών και για την επαναφορά της φορολογίας ανά στήλη των παιχνιδιών της ΟΠΑΠ.\nΚαι λέω συζήτηση κι όχι... Συνέντευξη Τύπου, καθώς στη συγκεκριμένη συνάντηση ο Πρόεδρος της ΠΟΕΠΠΠ μας μίλησε ανοικτά, κυριολεκτικά μέσα από την καρδιά του, χωρίς τις... "τυπικούρες" που έχουν συνήθως οι Συνεντεύξεις Τύπου, για όσα συνέβησαν το τελευταίο πεντάμηνο, από τον Νοέμβριο του 2012, όταν κι έγινε γνωστή η πρόθεση της πολιτείας να φορολογήσει τα κέρδη των Παικτών της ΟΠΑΠ και μόνο της ΟΠΑΠ, από το πρώτο ευρώ, μέχρι την περασμένη Δευτέρα 1 Απριλίου, οπότε κι αυτός ο φόρος άλλαξε. Πώς όμως έγινε αυτό; Πώς από την ψήφιση ενός Νόμου κυριολεκτικά μέσα σε μία νύχτα τον περασμένο Νοέμβριο, φτάσαμε στο σημείο να μπορούμε να παίζουμε από την περασμένη Δευτέρα με φόρο ανά στήλη και με αφορολόγητο ποσό, πάντα ανά στήλη, των 100 ευρώ;\nΑς αφήσουμε τον Πρόεδρο της ΠΟΕΠΠΠ κ Κυριάκο Τοπτσίδη να μιλήσει:\n"Η φορολόγηση 10% στα κέρδη των Παικτών από το πρώτο ευρώ είναι παλιά υπόθεση. Εμφανίστηκε το καλοκαίρι του 2009, αλλά δεν εφαρμόστηκε ποτέ, μετά πάλι από μεγάλες αγωνιστικές κινητοποιήσεις των Πρακτόρων που συνοδεύτηκαν τότε κι από το κλείσιμο του μηχανογραφικού της εταιρίας. Επανήλθε αυτό το θέμα στην επικαιρότητα προς το τέλος του 2012, όταν και πήγε στην Βουλή για ψήφιση, κυριολεκτικά μέσα σε μία νύχτα, ως τροποποίηση, χωρίς μάλιστα να είναι ενήμερες οι κοινοβουλευτικές ομάδες.\nΠροσπαθήσαμε, κάναμε ό, τι ήταν δυνατόν, να πείσουμε τους Βουλευτές να μην το ψηφίσουν. Όμως το είχαν παρουσιάσει ως.... μνημονιακή υποχρέωση και το πέρασαν από την Βουλή, επαναλαμβάνω μέσα σε μία νύχτα. Εδώ, θα πρέπει να σημειώσω πως πριν εφαρμοστεί αυτή η τροπολογία, αυτός ο φόρος, όπως θέλετε πέστε το, είχαμε διαβεβαιώσεις από παντού πως δεν πρόκειται να εφαρμοστεί και πως θα πάρει τρίμηνη αναβολή, καθώς εκείνο το διάστημα είχε δοθεί τρίμηνη παράταση στις ιντερνετικές εταιρίες να συνεχίζουν τις δραστηριότητές τους στη χώρα μας.\nΚαι πάμε τώρα στο φόρο 10% επί των κερδών των Παικτών από το πρώτο ευρώ. Κατ' αρχάς να ξεκαθαρίσουμε πως η εντολή της Ευρώπης ήταν η φορολόγηση στα κέρδη των Παικτών, όλων των τυχερών παιχνιδιών που παίζονται στην Ελλάδα κι όχι μόνο στα κέρδη των Παικτών της ΟΠΑΠ κι από το πρώτο ευρώ! Τέλος πάντων, όπως σας είπα και προηγουμένως, όλοι μας διαβεβαίωναν πως αφού έδωσαν τρίμηνη παράταση στις ιντερνετικές εταιρίες, αυτό το μέτρο θα πάρει αναστολή.\nΚαι φτάσαμε παραμονές Πρωτοχρονιάς του 2013 και φτάνει μήνυμα στα Πρακτορεία από την ΟΠΑΠ, πως αρχίζει η άμεση εφαρμογή αυτής της φορολογίας. Τότε, όλοι μαζί, πήραμε την απόφαση να πολεμήσουμε με νύχια και με δόντια και μέχρις εσχάτων που λένε, αυτή την αδικία. Πήραμε την απόφαση να το τραβήξουμε το πράγμα μέχρι τα άκρα! Μέχρι εκεί που δεν παίρνει! Απεργία διαρκείας και μάλιστα πέντε συνεχόμενων ημερών, δεν είχε ξανακάνει ο κλάδος. Με αποφασιστικότητα, πολεμήσαμε όλοι μαζί με στόχο την απόσυρση αυτής της διάταξης. Και οι λόγοι που αποφασίσαμε αυτές τις κινήσεις, είναι κατανοητοί απ' όλους πιστεύω:\nΗ φορολογία από το πρώτο ευρώ καταστρέφει την ανακύκλωση, καταστρέφει τα παιχνίδια, καταστρέφει τα Πρακτορεία, ολόκληρο το δίκτυο των Πρακτορείων χωρίς καμία εξαίρεση, καθώς τα Πρακτορεία στηρίζονται στην ανακύκλωση των κερδών. Και ανακύκλωση κερδών σημαίνει στο κάτω - κάτω και περισσότερα έσοδα για το Κράτος από τα παιχνίδια, αλλά και από τους φόρους που πληρώνει η ΟΠΑΠ.\nΗ εφαρμογή αυτού του μέτρου από την πρώτη μέρα έφερε την καταστροφή! Οι περισσότεροι Παίκτες μας έφυγαν στο παράνομο στοίχημα. Εκεί όπου δεν πληρώνουν φόρο κι άρχισαν και οι πρώτες σοβαρές οικονομικές απώλειες και για το Κράτος.\nΕμείς αποφασίσαμε όπως είπα να πολεμήσουμε με όλες μας τις δυνάμεις για να αλλάξουμε την κατάσταση. Κι εδώ θα μου επιτρέψετε να ευχαριστήσω, ΟΛΟΥΣ ΤΟΥΣ ΠΡΑΚΤΟΡΕΣ, ΟΛΕΣ τις διοικήσεις, προέδρους και μέλη ΟΛΩΝ των Σωματείων των Πρακτόρων ΟΛΗΣ της χώρας, οι οποίοι, κάτω από τις δύσκολες συνθήκες που περνάμε όλοι μας αυτή την περίοδο, δεν δίστασαν κι έκλεισαν πέντε μέρες τα μαγαζιά τους. Είχαμε επίσης την συμπαράσταση της ΟΠΑΠ, από τον Πρόεδρό της κ. Λουρόπουλο, από τα στελέχη της εταιρίας, από τον Σύλλογο των Υπαλλήλων της ΟΠΑΠ. Κατάλαβαν ασφαλώς και στην ΟΠΑΠ πως με αυτό το μέτρο, με αυτή τη φορολογία, η εταιρία κινδύνευε να διαλυθεί!\nΤα μηνύματα που έφταναν αμέσως μετά τη εφαρμογή του μέτρου ήταν δραματικά. Τρομακτική η πτώση στο ΚΙΝΟ, μέχρι και 40% κάτω υπολογίστηκε η πρώτη του τζίρου στα Πρακτορεία όλης της χώρας.\nΑμέσως εμείς αρχίσαμε να οργανωνόμαστε. Όλο το 15μελές συμβούλιο μαζεύτηκε στο ξενοδοχείο ΤΙΤΑΝΙΑ κι εδώ οργανώσαμε το στρατηγείο μας. Όλο το ΔΣ ενωμένο κι αποφασισμένο να φτάσει με κάθε τρόπο στη νίκη. 'Άλλοι έτρεχαν στην ΟΠΑΠ, άλλοι στο Υπουργείο Οικονομικών, άλλοι όπου χρειάζονταν να πάμε για να αποδειχθεί το δίκιο μας.\nΦανταστείτε πως δεν υπήρχε μέρα που να μην πάμε στο Υπουργείο Οικονομικών και φτάσαμε σε σημείο τέτοιο που να γνωριστούμε τόσο καλά με τους Υπαλλήλους του Υπουργείου που ούτε έλεγχος δεν μας γινόταν κατά την είσοδό μας στο κτίριο! Απ' τις πολλές όμως επισκέψεις μας στο Υπουργείο Οικονομικών, άρχισε να διαφαίνεται έστω στο βάθος, πως τελικά θα τα καταφέρουμε, πως αυτή η άδικη φορολογία από το πρώτο ευρώ τελικά θα φύγει!\nΤαυτόχρονα, όλα τα μέλη του ΔΣ της ΠΟΕΠΠΠ, όλα τα Σωματεία απ ' όλη τη χώρα, το 95% των Πρακτόρων που συμμετείχαν στην απεργία, μας έδιναν τεράστια δύναμη με τα μηνύματά τους: "Μην σταματάτε, αν δεν λυθεί το θέμα: Ούτε μισό βήμα πίσω"!\nΚαι φτάνουμε προς το τέλος της απεργίας. Κάνουμε μία επίσκεψη στην ΟΠΑΠ και πρέπει να πάρουμε την ευθύνη για το σταμάτημα ή τη συνέχιση της απεργίας. Τεράστια η ευθύνη, κρίσιμη η απόφαση. Όταν έχεις να αποφασίσεις για 5.000 οικογένειες δεν μπορείς να πάρεις εύκολα μία απόφαση. Ευτυχώς, οι αποφάσεις μας ήταν προς την θετική πλευρά, εκ του αποτελέσματος άλλωστε κρινόμαστε όλοι. Πήραμε κάποιες διαβεβαιώσεις κι αποφασίσαμε, προσέξτε εδώ, να μην σταματήσουμε την απεργία, αλλά να την αναστείλουμε. Δεν έκλεισε για εμάς το θέμα. Αναστολή πήρε. Γνωρίζαμε πως πηγαίναμε να τροποποιήσουμε Νόμο επί τρόικας κι αυτό μόνο εύκολο δεν ήταν. Τέλος πάντων, με τις πιέσεις μας και με τη δύναμη που μας έδωσε το 95% των Πρακτόρων που συμμετείχε στην απεργία, οι αρμόδιοι ανταποκρίθηκαν.\nΑποφασίσαμε κι ήμασταν έτοιμοι, να πάμε ακόμη και στις Βρυξέλλες, εκπρόσωποι του Υπουργείου, εκπρόσωποι της ΟΠΑΠ κι εκπρόσωποι της ΠΟΕΠΠΠ για να τα πούμε από κοντά στους Ευρωπαίους και για να τους αποδείξουμε πως αυτό το μέτρο μπορούσε να αποδώσει με άλλο τρόπο. Τελικά δεν χρειάστηκε να πάμε. Στις Βρυξέλλες διαπίστωσαν πως είχαμε δίκιο, σε κανένα μέρος του κόσμου δεν εφαρμόζεται τέτοιο μέτρο από το πρώτο ευρώ. Είχαμε το μικρότερο αφορολόγητο πλαφόν από τα 100 ευρώ, όταν στις άλλες χώρες το πλαφόν είναι από 300 ευρώ και πάνω.\nΜετά λοιπόν την πίεση στην ΟΠΑΠ κι ενώ σας λέω είχαμε ετοιμάσει τα διαβατήρια να πάμε εμείς οι ίδιοι στις Βρυξέλλες να τους εξηγήσουμε από κοντά το τι πραγματικά συμβαίνει κι ενώ δεν μπορεί κανείς Νόμος πλέον στην Ελλάδα να τροποποιηθεί αν δεν δώσει το ΟΚ η Ευρώπη, ήρθε το μήνυμα από τις Βρυξέλλες πως το βλέπουν θετικά και πως συμφωνούν να τροποποιηθεί ο Νόμος. Είχαμε βγάλει εισιτήρια για την τελευταία Δευτέρα του Φεβρουαρίου και την Κυριακή, την προηγούμενη μέρα δηλαδή, ήρθε το μήνυμα από την Ευρώπη, το οποίο ανακοίνωσε αμέσως το Υπουργείο Οικονομικών σε σχετικό Δελτίο Τύπου.\nΕδώ να ανοίξω μία παρένθεση. Αυτό που εφαρμόστηκε από την 1/1/2013 είχε ήδη κάνει μεγάλη ζημιά ακόμη και στις μελλοντικές κληρώσεις. Έπρεπε οι Παίκτες μας να περιμένουν να τελειώσουν όλες οι κληρώσεις στα δελτία τους για να δουν πόσα και τι κερδίζουν.\nΧάσαμε πολλούς πελάτες με όλη αυτή την καθυστέρηση. Υπολογίσαμε όπως σας είπα προηγουμένως πως η πτώση στα Πρακτορεία εξαιτίας αυτού του μέτρου ξεπέρασε το 40%! Κι επίσης, να σημειώσω και κάτι άλλο γιατί θέλω να είμαι δίκαιος και για να μην δημιουργούνται λάθος εντυπώσεις. Ο κόσμος ζητούσε από την ΟΠΑΠ να καλύψει τον φόρο. Αλλά θα πρέπει να γνωρίζουν όσοι ακόμη δεν το γνωρίζουν, πως η ΟΠΑΠ δεν έχει πια "αδιάθετα ποσά"! Αυτά τα ποσά με πρόσφατο Νόμο του Κράτους, πάνε κατ' ευθείαν στο Κράτος. "Αδιάθετα ποσά"... τέλος από την ΟΠΑΠ! Με την ΟΠΑΠ λοιπόν να μην είναι.... φιλόπτωχο ταμείο, αλλά εταιρία με μετόχους και τα ρέστα, με τα αδιάθετα ποσά να καταλήγουν στο Κράτος και με τη φορολογία να εφαρμόζεται μόνο στην ΟΠΑΠ και πουθενά αλλού, καταλαβαίνετε όλοι σας πιστεύω την αβάντα που είχαν οι ξένες εταιρίες, οι οποίες εν τω μεταξύ είχαν πάρει... παράταση!\nΔεν απέμενε λοιπόν τίποτα άλλο σε εμάς παρά η μάχη! Ένας αμείλικτος πόλεμος καθημερινά στα Υπουργεία, στον οποίο μάλιστα πόλεμο βοήθησαν και ορισμένοι Πράκτορες με τις γνωριμίες τους. Θα σας τα πω αναλυτικά παρακάτω.\nΌπως είπαμε λοιπόν, κι ενώ την Δευτέρα ήμασταν έτοιμοι να πετάξουμε για Βρυξέλλες, το απόγευμα στις 5 η ώρα της τελευταίας Κυριακής του Φεβρουαρίου, το Υπουργείο Οικονομικών ανακοινώνει, εκδίδει εγκύκλιο που λέει πως με τη σύμφωνη γνώμη της Ευρώπης ξεκινάει η διαδικασία αλλαγής του Νόμου και πως πάει για ψήφιση!\nΤροποποίηση Νόμου όμως μόνη της στην Βουλή δεν πάει! Έπρεπε να συμπεριληφθεί σε σχετικό Νομοσχέδιο! Άλλος αγώνας εκεί για να βρεθεί σχετικό Νομοσχέδιο και να πάει το ταχύτερο δυνατόν στην Βουλή. Κι εκεί επάνω, έρχεται και η τρόικα στην Ελλάδα για δύο εβδομάδες κι όπως γνωρίζετε, όταν έρχεται η τρόικα στην Ελλάδα, παγώνουν τα πάντα!\nΕπί ενάμιση μήνα έλειπα από το σπίτι μου. Αλλά ήμασταν όλοι μία γροθιά. Όλο το προεδρείο της ΠΟΕΠΠΠ αρραγές και συμπαγές, αποφασισμένο. Κι αν ακούστηκε κάτι ή γράφτηκε στο ίντερνετ, κάτι που δεν έπρεπε, ήταν απλώς και μόνο εξαιτίας των κρίσιμων αποφάσεων που έπρεπε να παρθούν κι από τη μεγάλη πίεση που μας είχε φέρει όλη αυτή η κατάσταση.\nΚι εδώ θέλω να τονίσω την προσφορά, του Γραμματέα της ΠΟΕΠΠΠ του Ηρακλή Λάππα που ήταν κάθε μέρα μπροστά σε όλες τις μάχες που δώσαμε, του αντιπρόεδρου Τάσο Λυριστή που είχε μετατρέψει την διαδρομή Ρόδος - Αθήνα σε ... Ομόνοια - Παγκράτι, αλλά κι 'οών των συναδέλφων που έτρεχαν καθημερινά μαζί μας, δεν θέλω να αδικήσω κανένα. Επίσης, έγινε αγώνας δρόμου, ακόμη και... στα μέρη καταγωγής των Υπουργών και των Κυβερνητικών Παραγόντων!!! Μάθαμε από πού κατάγεται ο κάθε Υπουργός και τρέχαμε ακόμη κι εκεί να τους βρούμε και για να τους πείσουμε για το δίκιο μας!!!\nΜεγάλη βοήθεια μας προσέφεραν κι ορισμένοι Πράκτορες, στους οποίους ο κλάδος οφείλει πολλές ευχαριστίες. Όπως στον κ. Ευστάθιο Σεβαστιάδη από τα Γιαννιτσά Πέλλας και στον κ. Γιώργο Σιώπη από την Αλεξάνδρεια Ημαθίας που μας βοήθησαν να φτάσουμε και να κάνουμε παρεμβάσεις μέχρι τα πρωθυπουργικά γραφεία, μέσω των κ.κ. Σταμενίτη και Βεζυρόπουλου αντίστοιχα! Και δεν ήταν εύκολα τα πράγματα. Αυτή την εποχή στην Ελλάδα, δεν έχει αιτήματα μόνο ο κλάδος των Πρακτόρων. Μπορώ να πω πως δεν υπάρχει κλάδος που να μην έχει αιτήματα. Καταλαβαίνετε λοιπόν τι συμβαίνει αυτό το διάστημα στα Υπουργεία και τι προβλήματα αντιμετωπίσαμε.\nΤέλος πάντων, αφού συμφώνησαν οι Βρυξέλλες και δέχθηκε το Υπουργείο να προχωρήσουμε στην αλλαγή της φορολόγησης, αρχίσαμε να ψάχνουμε να βρούμε Νομοσχέδιο να εντάξουμε μέσα σε αυτό την τροπολογία. Βρέθηκε αυτό το λεγόμενο της "κεφαλαιαγοράς", το οποίο περιελάμβανε άρθρα του Νόμου 4002 για τα τυχερά παιχνίδια κι αρκετά άρθρα για την ΟΠΑΠ. Μπήκε η τροπολογία σε αυτό το Νομοσχέδιο. Τροποποίηση του Νόμου, Νομοσχέδιο, Βουλή, Επιτροπές, Ολομέλεια, Ψήφιση, ήταν η διαδικασία που έπρεπε να ακολουθηθεί. Και μέσα σε όλα αυτά, να έχουμε να αντιμετωπίσουμε και την τρόικα, η οποία όπως σας είπα και προηγουμένως, κάθε φορά που πατάει το πόδι της στην χώρα μας, παγώνουν τα πάντα.\nΌμως τέλος καλό, όλα καλά. Ήταν μεγάλο επίτευγμα στην ιστορία του κλάδου, δεν λέω το μεγαλύτερο, γιατί δεν θέλω να αδικήσω τις προηγούμενες διοικήσεις της ΠΟΕΠΠΠ. Είχαμε όμως να αντιμετωπίσουμε την τρόικα, τις Βρυξέλλες, να πείσουμε τις Βρυξέλλες να δώσουν το ΟΚ πως θα πάρουν τα χρήματα που περίμεναν να πάρουν από αυτό το φόρο κι έτσι έγινε αυτή η αύξηση από 10 σε 15% κι από 15 σε 20%, μία πολύ μικρή διαφορά όμως σε σχέση με το αν έμενε το αρχικό σχέδιο φορολόγησης, ενώ καταφέραμε ο φόρος πλέον να υπολογίζεται ανά στήλη.\nΘυμηθείτε μόνο πως όσοι κλάδοι ξεσηκώθηκαν κι αντιστάθηκαν στα διάφορα μέτρα εκείνο το διάστημα, επιστρατεύθηκαν! Είμαστε ο μοναδικός κλάδος που καταφέραμε να πείσουμε πως έχουμε δίκιο και να τροποποιήσουμε μνημονιακό Νόμο! Τρεις μήνες δεν κοιμόμασταν τα βράδια, είχαμε κυριολεκτικά εφιάλτες. Δεν μπορούσαμε να βλέπουμε να έχουν παράπονα οι πελάτες μας , να γίνεται ζημιά στα Πρακτορεία μας, να φτάνουμε ακόμη και στο σημείο να πληρώνουμε εμείς τον φόρο των Παικτών για να μην τους χάσουμε από πελάτες! Εκεί φτάσαμε! Αφήστε τα ρέστα με την επιστροφή των πεντάλεπτων που μας δημιούργησε τεράστιο πρόβλημα στη λειτουργία και στο σύστημα συναλλαγών των Πρακτορείων μας. Τώρα μπορώ να σας το πω με πάσα ειλικρίνεια! Αν δεν το καταφέρναμε να αλλάξουμε το Νόμο, θα είχαμε τρελαθεί!\nΚι επαναλαμβάνω! Οποιαδήποτε παράλειψη - σύγκρουση - κριτική έγινε μεταξύ μας εκείνες τις μέρες, έγινε πάνω στη μεγάλη ένταση να λυθεί το πρόβλημα το συντομότερο. Ήταν μία τεράστια νίκη για τον κλάδο. Πράκτορες - Σωματεία Πρακτόρων - Πρόεδροι Σωματείων Πρακτόρων - Πρόεδρος - Στελέχη κι Εργαζόμενοι της ΟΠΑΠ, όλα τα μέλη του ΔΣ της ΠΟΕΠΠΠ, απέδειξαν πως μπορούν να πετύχουν τα πάντα, αν συμβαίνουν δύο πράγματα! Αν ο κλάδος είναι ενωμένος κι αν έχει το δίκιο με το μέρος του!\nΚαι σημειώστε κι αυτό γιατί έχει μεγάλη σημασία. Ο κλάδος ήταν κι είναι ενωμένος. Κριτικές πάντα θα υπάρχουν. Τις επιζητούμε κι εμείς άλλωστε. Και τις σκληρές κριτικές. Αλλά όχι τις προσωπικές επιθέσεις. Όχι προσωπικές επιθέσεις από κάποιους που εθελοτυφλούν εσκεμμένα, που προσπαθούν να παρουσιάσουν στους συναδέλφους το άσπρο - μαύρο. Και ρωτάω: Αυτοί οι κύριοι δεν έχουν δει ούτε ένα καλό από την ΠΟΕΠΠΠ; Έχουμε κάνει λάθη, αλλά έχουμε κάνει τόσα πράγματα. Αυτοί δεν βλέπουν ούτε ένα καλό που να έχει κάνει η ΠΟΕΠΠΠ για τον κλάδο; Ούτε ένα; Αυτό δεν είναι κριτική! Κι αυτό δεν το ανέχομαι! Προσπαθούμε, παλεύουμε, αγωνιζόμαστε κι αυτή η μειοψηφία δεν έχει βρει ούτε ένα καλό από την ΠΟΕΠΠΠ! Ευτυχώς που το 95% του κλάδου μας συμπαραστέκεται, γιατί έχει καταλάβει κι έχει νιώσει τους αγώνες μας. Πού θα πάει όμως, θα πειστεί κι αυτή η μικρή μερίδα πως είμαστε άνθρωποι που το μόνο που κάνουμε είναι να παλεύουμε για τον κλάδο. Κι εμείς Πράκτορες είμαστε που έχουμε αφήσει μάλιστα τα μαγαζιά μας για να τρέχουμε και για να παλεύουμε με την κρίση, με το τσουνάμι της τρόικας, σε μία χώρα με 1,5 εκατομμύριο ανέργους και να καταφέρνουμε να στεκόμαστε ακόμη στα πόδια μας.\nΤώρα όμως και μετά το τέλος του θέματος με τον φόρο, έχουμε μπροστά μας κι άλλες μάχες, εξίσου μεγάλες. Δρομολογούμε άμεσα το θέμα της φορολογίας και το θέμα των βιβλίων. Είμαστε κλάδος που δεν κάνουμε τιμολογιακή πολιτική και τα κέρδη μας είναι ξεκάθαρα βεβαιωμένα από την ΟΠΑΠ. Το βάρος τώρα των προσπαθειών μας θα πέσει στο φορολογικό το δικό μας. Υπάρχει το θέμα με τους συναδέλφους που ήταν στον ΟΓΑ για την μεταφορά τους στον ΟΑΕΕΕ, υπάρχει το νέο περιβάλλον που πάει να δημιουργηθεί με την ιδιωτικοποίηση. Κάνουμε παρεμβάσεις στο ΤΑΙΠΕΔ έτσι ώστε όλα τα συμβατικά μας δικαιώματα που υπογράψαμε με το ελληνικό δημόσιο με Νόμο και ΦΕΚ να ισχύσουν και στο νέο καθεστώς. Έχει γίνει ήδη παρέμβαση στο ΤΑΙΠΕΔ κι ευελπιστούμε να τηρηθούν και να ισχύσει στο κάτω - κάτω ο Νόμος της Βουλής. Υπάρχουν κι άλλα θέματα, αλλά δεν είναι της παρούσης να τα αναλύσουμε, θα τα συζητήσουμε αναλυτικά με τους συναδέλφους μου στην ερχόμενη Γενική Συνέλευση.\nΣας ευχαριστώ για την παρουσία σας"...\nΔιαβάστε το άρθρο «Πρόεδρος της ΠΟΕΠΠΠ: "Έτσι αλλάξαμε τον φόρο"!» στην πηγή: volosbet.com\nΔΕΛΤΙΟ ΤΥΠΟΥ ΠΟΕΠΠΠΠ 26-3-2013\nΤην 26η Μαρτίου 2013, ημέρα Τρίτη συνήλθε σε έκτακτη συνεδρίαση το Δ.Σ. της Π.Ο.Ε.Π.Π.Π. κατά την διάρκεια του οποίου τέθηκαν προς συζήτηση θέματα που απασχολούν τον κλάδο μας και ελήφθησαν συγκεκριμένες αποφάσεις επ’ αυτών. Ειδικότερα:\n-EΦAΠAΞ: Μετά από εκτενή συζήτηση για το θέμα του ΕΦΑΠΑΞ αναμένεται, εντός των προσεχών 15 ημερών, η αναλογιστική μελέτη και οι προτάσεις της ασφαλιστικής εταιρίας METLIFE-ALICO, προκειμένου να αντιμετωπιστούν ζητήματα που προέκυψαν κατά την διάρκεια εφαρμογής του προγράμματος και να εξευρεθεί η καλύτερη δυνατή λύση.\n-ΟΤΕ: Αναφορικά με το θέμα των μονομερών καταγγελιών συμβάσεων μίσθωσης έργου του ΟΤΕ με τους Πράκτορες, το Δ.Σ. της Π.Ο.Ε.Π.Π.Π. αποφάσισε την άμεση δρομολόγηση όλων των απαραίτητων ενεργειών και επαφών με τους αρμοδίους του ΟΤΕ, έτσι ώστε να επέλθει οριστική διευθέτηση του ζητήματος. Διευκρινίζεται ότι η ανωτέρω συνάντηση με τους υπευθύνους του ΟΤΕ είναι απαραίτητο να λάβει χώρα πριν την συνεδρίαση του επόμενου Δ.Σ. της Π.Ο.Ε.Π.Π.Π., προκειμένου να επιλυθεί οριστικά το ζήτημα που έχει προκύψει.\nΟΑΕΕ-ΟΓΑ: Αναφορικά με το επί χρόνια υφιστάμενο πρόβλημα ασφάλισης μεγάλου αριθμού μελών μας τα οποία είχαν υπαχθεί στην ασφάλιση του ΟΓΑ και σήμερα παραμένουν χωρίς ασφαλιστική κάλυψη, το Δ.Σ. της Π.Ο.Ε.Π.Π.Π. αποφάσισε όπως προβεί, για μία ακόμα φορά, σε άμεσες συναντήσεις τόσο με τον Πρόεδρο της ΓΣΒΕΕ όσο και με την νέα ηγεσία του Υπουργείου Εργασίας για την εξεύρεση της καλύτερης δυνατής λύσης.\nVLT’S: Συγκροτήθηκε Επιτροπή από μέλη του Δ.Σ., η οποία θα συμμετέχει σε σχετικές συναντήσεις με την ΟΠΑΠ ΑΕ για το συγκεκριμένο ζήτημα. Σας ενημερώνουμε δε ότι η απόφαση που είχε ληφθεί στην τελευταία Γενική Συνέλευση της Π.Ο.Ε.Π.Π.Π. σχετικά με το θέμα αυτό, ισχύει απαρέγκλιτα ως είχε.\nΔιαβάστε το άρθρο «ΔΕΛΤΙΟ ΤΥΠΟΥ ΠΟΕΠΠΠΠ 26-3-2013» στην πηγή: poeppp.org\nΑπάντηση της ΠΟΕΠΠΠ για το bonus των πρακτόρων\nΑθήνα, 24 Μαρτίου 2013 - Προς κ. Κ. Λουρόπουλο Πρόεδρο & Δ. Σύμβουλο της ΟΠΑΠ ΑΕ Κοιν: Μέλη Δ.Σ της ΟΠΑΠ ΑΕ\nκ.κ. N.Παυλιά, Α.Ζυγούλη , Ε.Γιαννακάκη\nΜετά την επιστολή που λάβαμε ως απάντηση του αιτήματος της ΠΟΕΠΠΠ για την απόδοση του προβλεπόμενου ποσού bonus ως δίκαιη ανταπόδοση για την επιμήκυνση του ωραρίου του ΚΙΝΟ για 4 επιπλέον ώρες (44% αύξηση) της εργασίας και δυσανάλογα των δαπανών του πρακτορείου, είμαστε στη δυσάρεστη θέση να σας ενημερώσουμε για μερικά καίρια ζητήματα που πιθανόν δεν έτυχαν της ανάλογης προσοχή σας.\nΗ ΠΟΕΠΠΠ κύριοι, συμφώνησε καταρχήν με την διοίκηση σας, σε μια σειρά επεμβάσεων στους Κανονισμούς των παιχνιδιών με κύρια, τη μεταβολή στις προμήθειες (αποζημιώσεις) που λαμβάνουν οι πράκτορες για την προσφορά των υπηρεσιών τους, ως ποσοστό επί της μεικτής κερδοφορίας του κάθε παιχνιδιού όπως αποτυπώνεται στις Κανονιστικές διατάξεις. Τούτο μεταφράζεται για το παιχνίδι ΚΙΝΟ και για το 2012 ως 8,4% επί του τζίρου (28% επί του μεικτού κέρδους) με βάση το 30% της μεικτής κερδοφορίας του παιχνιδιού. Λόγω της συνεχιζόμενης ύφεσης που έπληττε «θανάσιμα» τα μεγέθη της ΟΠΑΠ, ζητήθηκε από την Ομοσπονδία η πρόωρη επιμήκυνση του ωραρίου του ΚΙΝΟ όπως είναι σήμερα, χωρίς την μεταβολή των Κανονισμών όπως είχε συμφωνηθεί, με αντάλλαγμα την ανταποδοτικότητα ως bonus για την κάλυψη λειτουργικών και άλλων εξόδων που θα δημιουργηθούν στα πρακτορεία, μέχρι την αλλαγή των Κανονισμών των παιχνιδιών.\nΗ αρχική εκτίμηση του Δ.Σ της ΟΠΑΠ όπως μας έγινε γνωστό ήταν ότι η συμφωνημένη αλλαγή των Κανονισμών δεν θα ξεπερνούσε τον Αύγουστο του 2012 και για το λόγο αυτό αποφασίστηκε αρχικά, η παροχή της επιπλέον προμήθειας (1,20% για τις 4 επιπλέον ώρες) μέχρι το ανωτέρω διάστημα.\nΗ καθυστέρηση όμως της αλλαγής των Κανονισμών όπως έχει συμφωνηθεί, με υπαιτιότητα της ΟΠΑΠ, σημαίνει για τον κλάδο των πρακτόρων και ιδιαίτερα για το Δ.Σ της ΠΟΕΠΠΠ defacto συνέχιση της παροχής του bonus όπως δίνονταν μέχρι τον Αύγουστο 2012.\nΗ επιστολή απάντηση στο δίκαιο αίτημα της ΠΟΕΠΠΠ, έπεσε ως κεραυνός εν αιθρία στο κλάδο των πρακτόρων, ιδιαίτερα η εννοούμενη δωρεά ή φιλοδώρημα της ΟΠΑΠ προς τους πράκτορες έως το τέλος του 2012 με ένα bonus όπως θα το αντιληφθεί η διοίκηση και μάλιστα μας απαγόρεψε να ζητήσουμε εκ νέου παρόμοιο bonus.\nΤο Δ.Σ της ΠΟΕΠΠΠ μετά την απαράδεκτη και ανιστόρητη απάντηση της διοίκησης σας, είναι στη δυσάρεστη θέση να σας ενημερώσει ότι η συνεχιζόμενη επίθεση στην κερδοφορία της ΟΠΑΠ από την αδράνεια σας και την σχεδιαζόμενη απαξίωση της ΟΠΑΠ, δεν μπορεί να μείνει αναπάντητη από κανένα πράκτορα, ούτε και από το Δ.Σ της ΠΟΕΠΠΠ!\nΈτσι, οφείλουμε να κάνουμε γνωστό σε εσάς και τους μετόχους ότι, θα ενημερώσουμε ΑΜΕΣΑ όλα τα Σωματεία-Ενώσεις των πρακτόρων σε όλη την Ελλάδα, ότι στην ερχόμενη Γ.Σ της ΠΟΕΠΠΠ, θα αποφασιστεί η ενεργοποίηση του άρθρου 5 παρ 3β της Σύμβασης και η προσαρμογή του ωραρίου των πρακτορείων στο ωράριο καταστημάτων που ισχύουν Πανελλαδικά και η κατάθεση στις Περιφέρειες του νέου ωραρίου προς καταχώρηση και εξασφάλιση της τήρησης του, όπως προβλέπει ο νόμος!\nΑυτό σημαίνει ότι πλέον το δίκτυο των πρακτορείων θα ακολουθεί την αγορά με κλείσιμο τις μεσημεριανές ώρες και την 9 βραδινή όπως φυσικά και η ενεργοποίηση της αργίας της Κυριακής.\nΕνημερωτικά σας αναφέρουμε ότι τα οικονομικά αποτελέσματα της ΟΠΑΠ, ενισχύθηκαν αποφασιστικά με τη διεύρυνση του ωραρίου στο ΚΙΝΟ, αποφέροντας τεράστια κέρδη στην εταιρία και διατήρηση της θέσης της στην αγορά, με επιβάρυνση ΜΟΝΟ των επιχειρήσεων των πρακτόρων, με τεράστια αύξηση των λειτουργικών δαπανών τους με προσλήψεις προσωπικού και παγίων, για να ικανοποιήσουν τις αυξημένες απαιτήσεις.\nΦαίνεται όμως, ότι το νέο δόγμα της διοίκηση σας είναι μόνο να κερδίζετε χωρίς καμία ανταμοιβή στους συνεργάτες.\nΣας καλούμε να ανακαλέσετε την προσβλητική επιστολή σας, να τηρήσετε τα συμφωνηθέντα και να αναγνωρίσετε την συνεισφορά των χιλιάδων πρακτόρων και των οικογενειών τους που εργάζονται δεκατρείς ώρες την ημέρα για να χτίσουν την δεύτερη μεγαλύτερη εταιρεία στο κόσμο.\nΟ Γενικός Γραμματέας: Ηρακλής Λάππας και Ο Πρόεδρος Κυριάκος Τοπτσίδης\nΔιαβάστε το άρθρο «Απάντηση της ΠΟΕΠΠΠ για το bonus των πρακτόρων» στην πηγή: poeppp.org\nΨηφίζεται μέχρι την Πέμπτη ο νόμος για τη φορολογία\nΜέχρι την Πέμπτη αναμένεται να ψηφιστεί ο νόμος για τη νέα φορολογία στα κέρδη των παικτών. Πρόκειται για ένα νόμο\nπου περιμένει με αγωνία όλη η αγορά, καθώς η φορολόγηση από το πρώτο ευρώ προκάλεσε μεγάλη ζημιά στους πράκτορες και την ΟΠΑΠ. Ήδη το νομοσχέδιο, στο οποίο έχει συμπεριληφθεί η σχετική τροπολογία, έχει περάσει από τις αρμόδιες επιτροπές της Βουλής κι έτσι η μοναδική εκκρεμότητα που απομένει είναι η ψήφισή του στην Ολομέλεια. Οι εκτιμήσεις είναι ότι αυτό θα γίνει αύριο (Τετάρτη) ή το αργότερο, μέχρι την Πέμπτη.\nΤο ερώτημα, βεβαίως, είναι από πότε θα ξεκινήσει η εφαρμογή του. Καθώς είναι γνωστό πως απαιτείται κάποιο χρονικό διάστημα (που μπορεί να φτάσει και τις 30 μέρες), μέχρι τη δημοσίευση του νόμου στην εφημερίδα της κυβερνήσεως. Στον ΟΠΑΠ, πάντως, είναι απολύτως έτοιμοι για την εγκατάσταση του νέου λογισμικού, που θα παρακρατά αυτόματα τον φόρο, για κέρδη πάνω από 100 ευρώ. Θυμίζουμε ότι το αφορολόγητο θα διατηρηθεί μέχρι τα 100 ευρώ κι από εκεί και πάνω θα υπάρχει κλιμακωτή φορολόγηση, ανάλογα με το ύψος των κερδών.\nΔιαβάστε το άρθρο «Ψηφίζεται μέχρι την Πέμπτη ο νόμος για τη φορολογία» στην πηγή: 1-2-Χ\nΠονοκέφαλος με ΟΤΕ για όλους τους πράκτορες\nΕίναι σχετικό νωρίς, αλλά ήδη αρκετοί πράκτορες αναζητούν λύση στο πρόβλημα που θα προκύψει την επόμενη σεζόν όταν όλα\nτα μεγάλα πρωταθλήματα θα βρεθούν κάτω από την τηλεοπτική στέγη του ΟΤΕ TV. Με τη NOVA οι πράκτορες έχουν υπογράψει σύμβαση και για δεύτερο αποκωδικοποιητή, ώστε να μπορούν να βλέπουν οι παίκτες σε διαφορετικές οθόνες τους αγώνες που παίζονται την ίδια ώρα. Ανάλογη σύμβαση θα χρειαστεί να υπογράψει και με το άλλο συνδρομητικό κανάκι, το οποίο πρόσθεσε και το αγγλικό πρωτάθλημα δίπλα στο ισπανικό, στο ιταλικό και στο γερμανικό.\nΣτις πρώτες συζητήσεις με τον ΟΤΕ TV, όμως, συνάντησαν αρκετά εμπόδια, καθώς στο κανάλι δεν υπάρχει πρόβλεψη για σύμβαση που θα αφορά δεύτερο αποκωδικοποιητή για επαγγελματικό χώρο σε φθηνότερο κόστος. Το θέμα θα απασχολήσει και τις συνδικαλιστικές ενώσεις των πρακτόρων, οι οποίοι θα επιδιώξουν μία διευθέτηση για το σύνολο των πρακτόρων, οι οποίοι άλλωστε αποτέλεσαν εξ αρχής τους καλύτερους πελάτες του ΟΤΕ TV.\n«Είναι απαραίτητος ο δεύτερος αποκωδικοποιητής όταν θα διεξάγονται αγώνες από διαφορετικό πρωταθλήματος για να προσφέρουμε καλές υπηρεσίες στους παίκτες, ειδικά όταν θα αυξηθεί η δυνατότητα ζωντανού στοιχήματος», μας εξήγησε πράκτορας που θεωρεί επιβεβλημένη την άμεση διευθέτηση του ζητήματος.\nΔιαβάστε το άρθρο «Πονοκέφαλος με ΟΤΕ για όλους τους πράκτορες» στην πηγή: ΓΑΤΑ\nΣύμφωνα με το νομοσχέδιο, τα κέρδη μέχρι 100 ευρώ δεν θα φορολογούνται, ενώ υπάρχει φορολόγηση 15% από τα 101\nμέχρι και τα 500 ευρώ και 20% από τα 501 και πάνω. Όπως ανακοινώθηκε, οι νέοι συντελεστές φορολόγησης για τα κέρδη των παικτών του ΟΠΑΠ θα αρχίσουν να ισχύουν από τις 18 Μαρτίου για να δοθεί χρόνος στην εταιρεία να προετοιμαστεί με όλες τις αλλαγές που απαιτούνται στο λογισμικό.\nΘυμίζουμε ότι τον προηγούμενο μήνα, το υπουργείο απέσυρε τον ενιαίο συντελεστή 10% για όλα ανεξαιρέτως τα κέρδη των παικτών για τα παιχνίδια του ΟΠΑΠ που είχε ανακοινώσει τον Σεπτέμβριο, έπειτα από τις έντονες αντιδράσεις των πρακτόρων και την απεργία που πραγματοποίησαν. Ακολούθησαν διαβουλεύσεις με την Ευρωπαϊκή Ένωση και αποφασίστηκε να γίνει δεκτή η εισήγηση πρακτόρων και ΟΠΑΠ και να μη φορολογηθούν τα μικροκέρδη. Για να μην υπάρξουν απώλειες εσόδων, αποφασίστηκε να υπάρξουν υψηλότεροι συντελεστές φορολογίας στα μεγαλύτερα κέρδη.\nΣτο ίδιο νομοσχέδιο υπάρχουν και άλλες διατάξεις που ρυθμίζουν εκκρεμότητες σχετικά με τον ΟΠΑΠ. Συγκεκριμένα: - Θεσμοθετείται η τριμελής επιτροπή (λειτουργεί ήδη), για την προστασία των παικτών και την αποφυγή εγκληματικών πράξεων μέσω στοιχηματισμού.\nΚάτι τέτοιο είναι απαραίτητο, προκειμένου να διατηρηθεί το μονοπώλιο του ΟΠΑΠ, το οποίο κατέχει ο Οργανισμός μέχρι το 2030, όσον αφορά το επίγειο παιχνίδι και μέχρι το 2020, όσον αφορά το Διαδίκτυο.\n- Καθιερώνεται και νομικά η Επιτροπή Εποπτείας και Ελέγχου Παιγνίων (ΕΕΕΠ) ως αρμόδια για την έγκριση των κανονισμών για την διεξαγωγή των παιγνίων της ΟΠΑΠ, αντί κοινών υπουργικών αποφάσεων των υπουργών Οικονομικών και Πολιτισμού.\n- Υποχρεώνεται ο ΟΠΑΠ να θέσει σε λειτουργία τα παιγνιομηχανήματα, για τα οποία έχει εξασφαλίσει άδεια εκμετάλλευσης, εντός 18 μηνών από την έκδοση του σχετικού κανονισμού για την διεξαγωγή και τον έλεγχο παιγνίων. Όταν παρέλθει το 18μηνο, τα παιγνιομηχανήματα που δεν έχουν λειτουργήσει, αφαιρούνται.\n- Δίνεται η δυνατότητα στους υποψήφιους αγοραστές του 33% του Οργανισμού να λάβουν γνώση των απόρρητων συμβάσεων που έχει υποογράψει ο Οργανισμός.\nΚαι κάτι τελευταίο που αφορά στη διαδικασία αποκρατικοποίησης:\nΌπως όλα δείχνουν, τα οριστικά σχήματα που θα καταθέσουν δεσμευτικές προσφορές πρόκειται να γίνουν γνωστά στις 18 Μαρτίου, αντί για τις 11 που είχε αρχικά ανακοινωθεί. Η ημερομηνία υποβολής των δεσμευτικών προσφορών, πάντως, δεν άλλαξε, κάτι που σημαίνει πως στις 5 Απριλίου οι ενδιαφερόμενοι θα παραδώσουν τις προσφορές τους στη διοίκηση του ΤΑΪΠΕΔ.\nΔιαβάστε το άρθρο «Από 18 Μαρτίου η νέα φορολογία στα κέρδη του ΟΠΑΠ» στην πηγή: 1-2-Χ\nΠράκτορες ΟΠΑΠ: "Θα μας βρουν μπροστά τους"!\nΗ στήλη επικοινώνησε με τον Πρόεδρο της ΠΟΕΠΠΠ κ. Κυριάκο Τοπτσίδη, ο οποίος δήλωσε τα εξής: "Στην εταιρική παρουσίαση\nαναφέρεται πώς το ποσοστό προμήθειας μας από την πώληση του ξυστό και των λαχείων θα είναι 7%! Αυτό που θέλω να μάθουν όλοι είναι πως μην τολμήσουν και κάνουν κάτι αντίθετο με τις συμβάσεις που έχουμε υπογράψει με την ΟΠΑΠ. Θα μας βρουν και πάλι όλους απέναντι τους, θα μας βρουν και πάλι μπροστά τους. Εμείς δεν πρόκειται να κάνουμε ούτε μισό βήμα πίσω από τις συμβάσεις που έχουμε υπογράψει. Μην διανοηθούν να πειράξουν τα κεκτημένα δικαιώματα των Πρακτόρων, ειδικά αυτή την εποχή που αντιμετωπίζουμε πολλές δυσκολίες. Και κυρίως, να μην αποφασίζουν για εμάς χωρίς εμάς. Κάνουν κινήσεις χωρίς να ενημερώνουν κανένα.\nΟ κλάδος έδειξε και μάλιστα πρόσφατα τη δύναμή του και θα την ξαναδείξει όποτε χρειαστεί. Είμαστε ενωμένοι περισσότερο από κάθε άλλη φορά. Με τέτοιον αγώνα να καλύψουμε τα λάθη τους και να κρατήσουμε όρθια τα μαγαζιά μας, έρχονται να αποφασίζουν χωρίς να μας ρωτήσουν σε θέματα που έχουν σχέση με τις συμβάσεις που έχουμε υπογράψει. Τη φορολογία των κερδών των Παικτών την πέρασαν μέσα σε μία νύκτα κι αμέσως ήταν έτοιμοι για να την εφαρμόσουν.\nΤώρα κάνουν πως δεν καταλαβαίνουν πως πρέπει άμεσα να διορθώσουν αυτό το λάθος τους.\nΠοιο; Το 10% που κατέστρεψε το σύμπαν, έδιωξε τον κόσμο από τα μαγαζιά μας και τον έκανε δώρο στους παράνομους. Μετά, θα μας ζητούν να πείσουμε τον κόσμο να γυρίσει πίσω. Κι ενώ εμείς κάνουμε αγώνα να κρατήσουμε όσους Παίκτες μας έχουν απομείνει, αυτοί ακόμη να το πάρουν πίσω αυτό το 10%. Για την εφαρμογή του βιάστηκαν και τα είχαν όλα έτοιμα. Για την απόσυρσή του κάνουν πως δεν καταλαβαίνουν! Όσο για τους αποκωδικοποιητές, για τους οποίους ζητάει η ΟΠΑΠ να βάλουν και πάλι οι Πράκτορες το χέρι στην τσέπη, αυτό να το ξεχάσουν! Από τη σύμβαση απορρέει πως τον τεχνικό εξοπλισμό μας τον παρέχει η ΟΠΑΠ κι αυτό θα γίνει! Η ΟΠΑΠ έπρεπε να είχε μπει ήδη στη διαδικασία αλλαγής των αποκωδικοποιητών κι όχι να ζητάει από εμάς να τους αλλάξουμε και μάλιστα μέσα σε λίγες μέρες.\nΜας ρωτάει πού θα τα βρούμε τα χρήματα αυτή την εποχή να πληρώσουμε τους αποκωδικοποιητές; Προχειροδουλειές! Αυτά να τα ξεχάσουν. Από το άρθρο 6 της σύμβασης απορρέει πως είναι υποχρέωση της ΟΠΑΠ να μας παρέχει τους αποκωδικοποιητές κι αυτό θα γίνει. Αν χρειαστεί θα κινηθούμε και νομικά για το θέμα".\nΔιαβάστε το άρθρο «"ΘΑ ΜΑΣ ΒΡΟΥΝ ΜΠΡΟΣΤΑ ΤΟΥΣ"!» στην πηγή: Προγνωσπόρ στοίχημα, του Τσιμπίδα\nΗ φορολογία "γονατίζει" και τον ΟΠΑΠ\nΈναν άλλο ΟΠΑΠ, με δραστικά μειωμένη κερδοφορία λόγω του νέου καθεστώτος φορολόγησης, είδαν οι υποψήφιοι επενδυτές\nτου Οργανισμού, κατά τις παρουσιάσεις που έχει ξεκινήσει η διοίκηση στα πλαίσια της αποκρατικοποίησης. Χθες, πραγματοποιήθηκε η πρώτη παρουσίαση προς την ΙΝΤRALOT. Την παρουσίαση έκανε η ηγετική ομάδα του ΟΠΑΠ και συγκεκριμένα οι κ.κ. Κ. Λουρόπουλος, Βένος Ρογάκος, Αλεξ. Δούκας, Στέλιος Χιλαδάκης, Παν. Πιπής, Α. Κουκουβίνος, Κ. Τσαούσης και Γ. Γεραπετρίτης, ενώ παρόντες ήταν και δύο εκπρόσωποι του ΤΑΙΠΕΔ.\nΑπό την πλευρά της Intralot, παρακολούθησε την παρουσίαση μια 15μελής ομάδα που αποτελούσαν πέντε στελέχη της εταιρίας με επικεφαλής τον κ. Κ. Αντωνόπουλο, πέντε εκπρόσωποι της Citigroup που είναι ο Σύμβουλος της και πέντε στελέχη από το δικηγορικό γραφείο Μπερνίτσα που έχει αναλάβει καθήκοντα νομικού συμβούλου. Σήμερα, η ίδια παρουσίαση επαναλαμβάνεται προς τα στελέχη της BC Partners με επικεφαλής τον κ. Ν. Σταθόπουλο και ο κύκλος θα ολοκληρωθεί προς τους ενδιαφερόμενους επενδυτές έως και τις 27 Φεβρουαρίου.\nΣύμφωνα με τα στοιχεία που παρουσιάζουν στους ενδιαφερόμενους, τα οικονομικά δεδομένα του ΟΠΑΠ αλλάζουν ριζικά από τη στιγμή που παύει η «φορολογική ασυλία» που ουσιαστικά απολάμβανε ο Οργανισμός και επιβάλλεται φορολόγηση ανάλογη με αυτά που εφαρμόζει η ΕΕ για τα τυχερά παιχνίδια. Συγκεκριμένα, τα καθαρά κέρδη του ΟΠΑΠ για το 2013 εκτιμώνται σε 116 εκατ. ευρώ, του 2014 σε 127 εκατ., το 2015 αυξάνονται σε 213 εκατ. ευρώ και το 2016 σε 258 εκατ. ευρώ.\nΗ πρόβλεψη της διοίκησης για 116 εκατ. καθαρά κέρδη στη φετινή χρήση δεν έχει καμία σχέση με τα 537 εκατ. κέρδη του έβγαλε ο ΟΠΑΠ το 2011, ούτε με τα 371 εκατ. που έχει παρουσιάσει στο 9μηνο του 2012. Έχει σημασία μάλιστα ότι οι εκτιμήσεις για κέρδη 116 εκατ. φέτος και 127 εκατ. του χρόνου, περιλαμβάνονται σε μια παρουσίαση που στόχο έχει να προσελκύσει υποψήφιους επενδυτές και προφανώς δεν θα έχει συνταχθεί και με τα χειρότερα σενάρια. Η διοίκηση του ΟΠΑΠ αναφέρει στην παρουσίαση της ότι οι υπολογισμοί για το 2013 έγιναν με βάση συρρίκνωση του ΑΕΠ 4,2% και θετικό ρυθμό ανάπτυξης κατά 0,6% το 2014.\nΗ διοίκηση του ΟΠΑΠ ποντάρει για την ανάπτυξη των μεγεθών της εταιρίας στα VLTs, σε λαχεία/ξυστό και στην επέκταση στα οn line παιχνίδια. Υπολογίζει ότι τα πρώτα έσοδα του Οργανισμού από τις νέες δραστηριότητες θα σημειωθούν το 2014. Συγκεκριμένα προβλέπει ότι τα μικτά έσοδα από τα υπάρχοντα παιχνίδια φέτος θα είναι 1159 εκατ. και 45 εκατ. από τα λαχεία. Αφαιρεί το κόστος των πωλήσεων και εκτιμά μικτό κέρδος 322 εκατ. δηλαδή περιθώριο 26,7%.\nΓια το 2014 υπολογίζει μείωση των μικτών εσόδων από τα υφιστάμενα παιχνίδια στα 995 εκατ. και νέα μικτά έσοδα 225 εκατ. από τα 16.500 VLTs, 158 εκατ. από τα 18.500 VLTs, 192 εκατ. από τα λαχεία / ξυστό και 41 εκατ. από τα οn line. Δηλαδή συνολικά προβλέπει για το 2014 μικτά έσοδα παιχνιδιών 1.611 εκατ. Έναντι 1.204 εκατ. φέτος. Ωστόσο, τα μικτά κέρδη υποχωρούν το 2014 στα 275 εκατ. και το περιθώριο συρρικνώνεται στο 17,1% για να υποχωρήσει περαιτέρω στο 16,9% το 2015 και να ανέβει και πάλι στο 17,9% το 2016.\nΗ διοίκηση του ΟΠΑΠ δίνει αναλυτική ενημέρωση και για τις υποχρεώσεις από το ομολογιακό που πήρε προκειμένου να πληρώσει στο δημόσιο την άδεια των VLTs. Οι εκκρεμούσες υποχρεώσεις ανέρχονται σε 253, 8 εκατ. ευρώ. Οι οφειλές είναι 56,9 στην ΕΤΕ, από 52,5 εκατ. σε Εμπορική, Εurobank και ΤΤ, 21,9 εκατ. στην Αlpha Bank και 17,5 εκατ. στην Πειραιώς. Το ομολογιακό έχει επιτόκιο ίσο με Εuribor + 6,75% και ο ΟΠΑΠ πρέπει να αποπληρώσει 36,2 εκατ. την 1/6/13 από 50,75 εκατ. την 1/12/13 και την 1/6/14 και 116 εκατ. ευρώ την 1/12/14.\nΔιαβάστε το άρθρο «Η φορολογία "γονατίζει" και τον ΟΠΑΠ – Μόλις 116 εκατ. ευρώ τα κέρδη του 2013» στην πηγή: newmoney.gr Του Αλέξανδρου Κασιμάτη\nΑνακοίνωση προς τα Σωματεία –Μέλη της ΠΟΕΠΠΠ\nΤο Δ.Σ. της ΠΟΕΠΠΠ δηλώνει την έντονη αντίθεσή του ως προς την ανώνυμη επιστολή, της άγνωστης ‘’Νέας Ανεξάρτητης Κίνησης\nΑγανακτισμένων Πρακτόρων και Εργαζομένων της ΟΠΑΠ’’, που όπως πληροφορήθηκε, εστάλη στα κατά τόπους σωματεία και αφορά τον Πρόεδρο και Διευθύνοντα Σύμβουλο της ΟΠΑΠ ΑΕ και διευκρινίζει ότι το περιεχόμενο αυτής ουδόλως εκπροσωπεί τις απόψεις και θέσεις της Ομοσπονδίας. Ρητώς δηλώνεται ότι οι θέσεις της ΠΟΕΠΠΠ εκφράζονται αποκλειστικά και μόνο από τους νομίμους εκπροσώπους της.\nΟ Γενικός Γραμματέας: Ηρακλής Λάππας και Ο Πρόεδρος: Κυριάκος Τοπτσίδης\nΔιαβάστε το άρθρο «ΑΝΑΚΟΙΝΩΣΗ ΑΠΟ ΤΟ Δ.Σ της ΠΟΕΠΠΠ» στην πηγή: poeppp.org\nΟΠΑΠ: Πρόσκληση για συναντήσεις προς όλους τους πράκτορες\nΠροσκλήσεις προς όλους τους πράκτορες για επικείμενες περιφερειακές συναντήσεις τους με στελέχη του ΟΠΑΠ έχει ξεκινήσει\nνα στέλνει η διοίκηση της εταιρείας, προτιθέμενη να κάνει έναν πρώτο απολογισμό του δύσκολου - τόσο για τους πράκτορες όσο και για τον ΟΠΑΠ - παρελθόντος έτους.\nΟι προσκλήσεις αυτές και άρα τα ραντεβού των δύο πλευρών θα τρέχουν για τις επόμενες τρεις εβδομάδες, καθώς πέραν της απολογιστικής διάθεσης για το 2012, ο ΟΠΑΠ θεωρεί ότι θα ήταν θετική η ανταλλαγή απόψεων γύρω από μείζονα θέματα των πρακτορείων.\nΌπως για παράδειγμα, μία πρώτη αποτίμηση της απόδοσης των καταστημάτων το 2012 και βεβαίως η εξεύρεση καλών πρακτικών, με στόχο την περαιτέρω βελτίωση της αποτελεσματικότητας τους.\nΔιαβάστε το άρθρο «ΟΠΑΠ: ΠΡΟΣΚΛΗΣΗ ΓΙΑ ΣΥΝΑΝΤΗΣΕΙΣ» στην πηγή: ΚΕΡΔΟΣ\nΟι δηλώσεις του Κ.Τοπτσίδη μετά τις αλλαγές στο αφορολόγητο\nΜετά τις ανακοινώσεις του υπουργείου Οικονομικών, n στήλη επικοινώνησε με τον Πρόεδρο της ΠΟΕΠΠΠ κ.Κυριάκο Τοπτσίδη\nο οποίος και δήλωσε τα εξής:\n"Οι ανακοινώσεις του Υπουργείου Οικονομικών για την φορολογία των κερδών των Παικτών αποτελεί το πρώτο βήμα για την ικανοποίηση του δίκαιου αιτήματος μας.\nΑποδεικνύει δε, το τι μπορεί να καταφέρει ο κλάδος όταν είναι ενωμένος και συσπειρώνεται στους αγώνες μας. Όπως όλα δείχνουν, οι προσπάθειες ανταμείβονται. Κι αυτές οι προσπάθειες είναι ΟΛΩΝ των Πρακτόρων, ακόμη και των στελεχών της ΟΠΑΠ και του ίδιου του Προέδρου της εταιρίας κ. Λουρόπουλου. Όλοι βοήθησαν από την πλευρά τους για να γίνει κατανοητό το δίκαιο του αιτήματός μας και για να έρθει αυτό το αποτέλεσμα, αλλά και όλοι θα πρέπει να προσέξουν να διατηρηθεί αυτή η ενότητα κι η συσπείρωση, καθώς τίποτα ακόμη δεν έχει κριθεί οριστικά".\nΕμείς από την πλευρά μας να σημειώσουμε πως οι ανακοινώσεις του Υπουργείου Οικονομικών είναι μεν προς την θετική πλευρά, αλλά η αλλαγή του Νόμου πρέπει να γίνει ΑΜΕΣΑ! Κάθε μέρα που περνάει με την παραμονή αυτής της φορολογίας, διώχνει τους Παίκτες από τα Πρακτορεία και κάνει ζημιά σε όλους, ακόμη και στην ΟΠΑΠ, αλλά και στα ταμεία του κράτους που περιμένει να εισπράξει, αυτά που δεν... εισπράττονται με αυτό το φόρο! ΑΜΕΣΑ, σήμερα κιόλας αν είναι δυνατόν, θα πρέπει να τροποποιηθεί η φορολογία των Παικτών, τουλάχιστον σύμφωνα με τα παραπάνω. Η γνώμη η δική μου είναι πως η φορολογία των κερδών των Παικτών θα πρέπει να είναι μηδενική! Δεν μπορείς να φορολογείς κάποιους που έτσι κι αλλιώς είναι χαμένοι μακροχρόνια από τη συμμετοχή τους στα τυχερά παιχνίδια, με λιγοστές εξαιρέσεις φυσικά, όσων κερδίζουν εντυπωσιακά ποσά σε ΛΟΤΤΟ, Τζόκερ κτλ Αλλά κι έτσι όπως θα τροποποιηθεί η φορολογία των κερδών αποτελεί θετικό βήμα για τους Παίκτες των τυχερών παιχνιδιών της ΟΠΑΠ.\nΗ ανακύκλωση των μικροποσών θα πρέπει πλέον να θεωρείται δεδομένη, άλλωστε τα περισσότερα παιχνίδια της ΟΠΑΠ, στηρίζονται στην ανακύκλωση των μικρών κερδών. Τέλος, μπορεί η φορολογία των κερδών των Παικτών να αλλάζει, κυρίως χάρη στον αγώνα των Πρακτόρων και σε όσους βοήθησαν και μέσα από την ΟΠΑΠ για να αλλάξει αυτή η φορολογία, αλλά εδώ θα πρέπει να σημειώσω και κάτι άλλο, το οποίο θα συζητήσουμε αναλυτικά σε προσεχές σημείωμα.\nΗ ΟΠΑΠ αντέδρασε σωστά κυκλοφορώντας σποραδικά ελκυστικά κουπόνια. Δεν μπορεί να μονιμοποιήσει αυτή την κατάσταση; Τα ελκυστικά κουπόνια δεν θα φέρουν αύξηση του τζίρου της και κατά συνέπεια και των κερδών της; Τι την εμπόδιζε στο παρελθόν να βγάζει αυτά τα ελκυστικά κουπόνια; Γιατί κατά το παρελθόν έφερνε χίλιες δύο δικαιολογίες για να μην το κάνει αυτό, τη μία της έφταιγε το ένα την άλλη το άλλο και τώρα που... "σφίξανε τα γάλατα" είχαμε (μερικές φορές επαναλαμβάνω) κουπόνια σαφώς καλύτερα από τα προηγούμενα; Άρα η ΟΠΑΠ μπορεί να γίνει όπως την φανταζόμαστε όλοι μας. Κι όλα τα υπόλοιπα, όπως αποδείχθηκε, ήταν απλώς δικαιολογίες. Αλλά σας είπα, αυτά θα τα σχολιάσουμε σε προσεχές σημείωμα, αν είναι δυνατόν και την ερχόμενη Παρασκευή που θα έχουμε και περισσότερο χώρο στη διάθεσή μας..."\nΔιαβάστε το απόσπασμα του άρθρου «ΤΟ ΠΡΩΤΟ ΒΗΜΑ ΕΓΙΝΕ!» του ΤΣΙΜΠΙΔΑ: 26 ΧΡΟΝΙΑ ΑΙΠΛΑ ΣΤΟΝ ΠΑΙΚΤΗ ΚΑΙ ΤΟΝ ΠΡΑΚΤΟΡΑ, στην πηγή: ΠΡΟΓΝΩΣΠΟΡ ΣΤΟΙΧΗΜΑ\nΗρεμία στα πρακτορεία μετά την καταιγίδα\nΠαρελθόν είναι από την Κυριακή ο παράλογος φόρος του 10% στα τυχερά παιχνίδια. Οι πιέσεις που άσκησαν πράκτορες και υπάλληλοι,\nδιοίκηση οπαπ, το τρέξιμο για ενημέρωση από κόμμα σε κόμμα και από βουλευτή σε βουλευτή έπιασε τόπο.\nΜία συνδικαλιστική νίκη για δίκαια αιτήματα που υποχρέωσαν το πολιτικό σύστημα να καταλάβει, αλλά και το σημαντικότερο, να διορθώσει το λάθος του.\nΌσοι συμμετείχαμε σε αυτή τη μάχη με χαρά προσυπογράφουμε την πρώτη νίκη «του αυτονόητου» και την αλλαγή του λάθους στον ν. 4002/2011. Επιτέλους έγινε κατανοητό από το υπουργείο Οικονομικών και την Κυριακή έφτασε η έγκριση των Κοινοτικών οργάνων για τη νέα αλλαγή.\nΤο «Πάμε Στοίχημα» επιστρέφει στους κανονικούς ρυθμούς του και ελπίζουμε ότι θα έχουμε μπροστά μας μία ήρεμη περίοδο, τουλάχιστον σε σχέση με το παιχνίδι στο έδαφος.\nΗ αγωνιστική που αφήσαμε πίσω μας δεν ήταν εύκολη στα περισσότερα πρωταθλήματα. Σε Γερμανία και Γαλλία, οι προσεγγίσεις της στήλης ήταν επιτυχημένες, αλλά, στην τελική διαλογή, στη «χημεία», δεν πήγαμε το ίδιο καλά και μείναμε στο 50%, άσχετα αν μέσα στο «4 στα 8» υπήρχε και το 7,50 της Γκρόιτερ μέσα στη Σάλκε.\nΤο «Πάμε Στοίχημα» δεν σταματά ποτέ και το μεσοβδόμαδο κουπόνι προσφέρεται κυρίως για χαλαρό παιχνίδι, με στόχο περισσότερο τη διασκέδαση και τη συμμετοχή.\nΣήμερα η μέρα είναι για παιχνίδι των «μυημένων» που συμμετέχουν στο παιχνίδι ανεξαρτήτως προγράμματος, ενώ το αυριανό κουπόνι με τα φιλικά είναι για τζογαδόρους.\nΣυνήθως, στα φιλικά των εθνικών ομάδων παίζονται κατά κόρο τα over και τα goal σε «κορδόνια» και οι ισοπαλίες μαζί με τα 4-6 γκολ σε δελτία με ζητούμενα.\nΘεμιτό το παιχνίδι διασκέδασης που δεν πρέπει να συγχέεται με το παιχνίδι της... απελπισίας που έχει στόχο το ρεφάρισμα. Ο προβληματικός παίκτης έχει ανάγκη βοήθειας. Όσοι καταγράφουν τα κέρδη και τις ζημιές τους στο Στοίχημα, σε ανάλογες ημέρες σαν την αυριανή έχουν δύο δρόμους να επιλέξουν. Είτε της αποχής, είτε της συμμετοχής, αλλά με ένα ποσό που δεν υπερβαίνει το 20% του παιχνιδιού ενός μέτριου Σαββάτου. Βέβαια, καθένας είναι υπεύθυνος για τα χρήματά του. Αλλά όσα βγαίνουν από την τσέπη για ποντάρισμα θα πρέπει να θεωρούνται ήδη χαμένα. Αν προκύπτουν κέρδη, καλώς να ορίσουν.\nΔεν ισχύει το ίδιο για όσους κρατάνε μηνιαίο λογαριασμό στο παιχνίδι τους. Αυτοί μπορούν να αποφασίσουν ότι δεν τους ενοχλεί αν κάθε μήνα συμπληρώνουν, πχ, 200 ευρώ χαμένα στην κάβα των 500 ευρώ που έχουν ορίσει από την αρχή της σεζόν. Αυτά τα 200 ευρώ πρέπει να είναι προϋπολογισμένα μέσα στο κονδύλι της διασκέδασης, οπότε να μην ενοχλεί η ενδεχόμενη συνεχής απώλειά τους.\nΚάθε παίκτης συμμετέχει στα τυχερά παιχνίδια για διαφορετικούς λόγους. Κάποιοι από αυτούς (μοναξιά, ανία, θλίψη κ.λπ) αυξάνουν τον κίνδυνο σύνδεσης της ζωής του. Το περιβάλλον που διεξάγονταν τα τυχερά παιχνίδια από το 2000 έως σήμερα συντέλεσε δραστικά στην ανάπτυξη κοινωνικού φαινομένου. Αναμένουμε σύντομα να μάθουμε τη διάσταση του.\nΠαλιά, ο εξαρτημένος τζογαδόρος ήταν ο «χαρτοπαίκτης» και ο «αλογομούρης». Όμως, η χαρτοπαιξία χάθηκε μαζί με τα καφενεία και οι... καθαρόαιμοι αλογομούρηδες εξατμίζονται αναλογικά με την εξάχνωση του ΟΔΙΕ.\nΣτην επόμενη μέρα των τυχερών παιχνιδιών στην Ελλάδα όλοι θα πρέπει να αυξήσουμε τους βαθμούς υπευθυνότητας μας γύρω από αυτά. Είμαστε σε μία χώρα που αναζητάτε η επανεκκίνηση της σε όλα τα επίπεδα, πόσο μάλλον στα τυχερά παιχνίδια που «θέριεψαν» με την έκρηξη της τεχνολογίας.\nΕφόσον πλέον έχουν εξελιχθεί πλήρως όλα τα οπτικοακουστικά μέσα επικοινωνίας έχουμε μια ολοκληρωμένη εικόνα του θέματος των τυχερών παιχνιδιών. Τουλάχιστον από πλευράς ελέγχου του παιχνιδιού οδηγούμαστε σε πιο υπεύθυνα μονοπάτια.\nΟι έρευνες που μας ζητούνται τόσα χρόνια από τα ευρωπαϊκά όργανα για τη νομοθεσία γύρω από τα τυχερά παιχνίδια θα πρέπει να διεξαχθούν στο άμεσο μέλλον.\nΑναμένουμε τα αποτελέσματα της έρευνας του Πανεπιστημίου Αθηνών που χορηγείται από την ΟΠΑΠ Α.Ε., ενώ είναι σε εξέλιξη και άλλες έρευνες γύρω από τα τυχερά παιχνίδια σε έδαφος και διαδίκτυο.\nΓενικά, όλοι έχουμε μπροστά μας πολύ περισσότερη δουλειά, που γίνεται ευκολότερη όταν συνδυάζεται με πάθος, όραμα και πορεία πάνω σε σταθερές, αταλάντευτες και αδιαπραγμάτευτες «ράγες».\nΟι καθημερινές μας δυσκολίες πρέπει να πεισμώνουν και όχι να απελπίζουν τον Έλληνα. Όλοι πρέπει να βρούμε δυνάμεις ανασύστασης και ανάταξης.\nΑν δεν τις έχουμε πρέπει να τις αναζητήσουμε γύρω μας. Πρέπει ίσως και να «τσαλακωθούμε» για να προχωρήσουμε. Αφήνοντας πίσω τις φοβίες και τις ανασφάλειές μας να σηκώσουμε το κεφάλι. Ανοιχτά αυτιά, ανοιχτά μυαλά και προσωπικές υπερβάσεις είναι το τρίπτυχο που πρέπει να διέπει κάθε σχεδιασμό μας και να μη διστάσουμε να αναζητήσουμε τις αναγκαίες βοήθειες.\nΣτα τυχερά παιχνίδια ο δρόμος που φαίνεται ότι επιλέγεται έχει μπροστά του πολλές και σημαντικές δυσκολίες για να ολοκληρώσει τον προαπαιτούμενο σχεδιασμό του.\nΑσχετα αν συμφωνεί ή διαφωνεί κάποιος για τις επιλογές των Ελληνικών Κυβερνήσεων, εφόσον οδεύουμε νομοθετικά σε μία κατεύθυνση θα πρέπει το κράτος να κάνει... απολογισμό πεπραγμένων και να σχεδιάσει σωστά το μοντέλο που θα επιλέξει να εφαρμόσει. Προς αυτή την κατεύθυνση θα χρειαστεί να βοηθήσουμε και να βοηθηθούμε.\nΌσο για το «Πάμε Στοίχημα», κρατήστε τα λεφτά στην τσέπη σας γιατί έρχεται γεμάτο Σαββατοκύριακο που, επιτέλους, δεν θα έχουμε να ασχοληθούμε και με τον παράλογο φόρο...\nΔιαβάστε το άρθρο «Ηρεμία μετά την καταιγίδα» στην πηγή: 1-2-Χ ΤΟΥ ΓΙΩΡΓΟΥ ΡΙΖΕΑΚΟΥ\nΣε αναμονή καλών νέων βρίσκονται οι πράκτορες\n«Σε αναμμένα κάρβουνα» βρίσκονται κυριολεκτικά οι πράκτορες του ΟΠΑΠ, καθώς μετά την αναστολή της απεργίας\nτους περιμένουν «καλά νέα» από την κυβέρνηση. Όπως μας ενημερώνουν εκπρόσωποι της ομοσπονδίας τους έχουν δώσει λίγες ακόμη ημέρες περιθώριο στο υπ. Οικονομικών για να επιλυθεί το κρίσιμο θέμα της φορολογίας των κερδών των παικτών.\nΗ κυβέρνηση από την πλευρά της, ενώ δηλώνει πρόθυμη και συγκαταβατική, ως προς το θέμα της φορολογίας, υποστηρίζει ότι στο όλο θέμα εμπλέκονται και οι Βρυξέλλες οι οποίες θα πρέπει να δώσουν το «πράσινο φως» για όποια αλλαγή στην υφιστάμενη νομοθεσία. Οι πράκτορες, πάντως, εάν δεν υπάρξει κάτι οριστικό μέχρι την άλλη εβδομάδα, προειδοποιούν ότι θα αρχίσουν ξανά απεργιακές κινητοποιήσεις.\nΔιαβάστε το άρθρο «Σε αναμονή καλών νέων» στην πηγή: ΝΑΥΤΕΜΠΟΡΙΚΗ της Μ.Καλαμπόκα\nΈτοιμοι για νέα απεργία οι πράκτορες της ΟΠΑΠ Α.Ε.\nΑνακούφιση για την αναστολή της απεργίας των πρακτόρων\nΧρονικά περιθώρια ανοχής στην παρανομία, δεν υπάρχουν.\nΦως στο βάθος του τούνελ και αισιοδοξία\nΑληθείς και έγκυρες είναι μόνο οι ανακοινώσεις της ΠΟΕΠΠΠ\nΗ μάχη συνεχίζεται μέχρι την τροποποίηση του σχετικού νόμου\nΔίμηνο καθοριστικών εξελίξεων για τους πράκτορες ΟΠΑΠ\nΟΠΑΠ: Εκεχειρία μέχρι νεωτέρας από πράκτορες\nΑΝΑΚΟΙΝΩΣΗ: Έγινε το πιο αποφασιστικό βήμα!


Αρχική Ειδήσεις Άμα είσαι καλλιτέχνης… Πορτρέτα από κονσερβοκούτια\nΆμα είσαι καλλιτέχνης… Πορτρέτα από κονσερβοκούτια\nΤΕΧΝΗ | Το κονσερβοκούτι ντομάτας γίνεται καλό …κεφάλι, ενώ τα κουτιά από σαρδέλες κάνουν για χέρια, σύμφωνα με το δημιουργό.\nΟ νεοϋορκέζος καλλιτέχνης Άλαν Ρούμπιν (Allan Roubin) δεν είχε χώρο στο στούντιό του. Έπρεπε να βρει λύση. Και τη βρήκε. Σύμφωνα με το ΑΠΕ-ΜΠΕ, άρχισε να φτιάχνει γλυπτά από αυτοπροσωπογραφές γνωστών καλλιτεχνών με υλικό του τα …κονσερβοκούτια. Κάθε έργο είναι ζωγραφισμένο στο ύφος του εκάστοτε καλλιτέχνη: ένας μετα-ιμπρεσιονιστής Βαν Γκογκ, παραδείγματος χάρη.\nΤα 48 από τα 56 γλυπτά πορτρέτα στη σειρά CANON – η οποία εκτίθεται στην Dellaware Valley Arts Alliance, στη Νέα Υόρκη, έως τις 5 Μαΐου – είναι πορτρέτα καλλιτεχνών και, από αυτά, τα 20 είναι πορτραίτα γυναικών καλλιτεχνών.\nΠροηγούμενο άρθρο Πρωτομαγιάτικο μπάρμπεκιου, αλλά με τι κάρβουνα;\nΕπόμενο άρθρο Λ. Νασιάκος: Το ελληνικό κρασί κοιτάει κατάματα το διεθνή ανταγωνισμό


February 17, 2020 – nowmag.gr\n10/100/1000 Mbps Ethernet Switch Το DS-3E0505D-E 1 της Hikvision, είναι ένα νέο και εύκολο στη χρήση plug and play Ethernet Switch, ιδανικό για χρήση στο σπίτι, σε σχολεία, γραφεία και άλλα απλά δικτυακά περιβάλλοντα. Η εν λόγω συσκευή έρχεται με 5 10/100 Mbps adaptive...\nΣε θετικό έδαφος βρέθηκε η ελληνική αγορά τεχνολογικών καταναλωτικών αγαθών το 2019, με τις πωλήσεις να αυξάνονται κατά 2% σε σχέση με έναν χρόνο νωρίτερα και τη συνολική τους αξία να διαμορφώνεται στα €2,236 δισ. Το πρόσημο ήταν θετικό και σε επίπεδο 4ου τριμήνου,...\nΟλα τα στοιχεία επικοινωνίας των πολιτών σε μια πλατφόρμα της ΓΓΠΣΔΔ\nΣτη Γενική Γραμματεία Πληροφοριακών Συστημάτων Δημόσιας Διοίκησης (ΓΓΠΣΔΔ) δημιουργείται Κεντρική Βάση Μοναδικής Καταχώρησης των στοιχείων επικοινωνίας όλων των πολιτών. Να περιορίσει σημαντικά τη γραφειοκρατία και να βάλει τέλος στην ταλαιπωρία και στο χάσιμο χρόνου και των συναλλαγών των πολιτών, σχεδιάζει το Υπουργείο Ψηφιακής Διακυβέρνησης. Μέχρι...\nΗ Samsung Electronics Co., Ltd., παγκόσμιος ηγέτης στην προηγμένη τεχνολογία ημιαγωγών, παρουσίασε τον αισθητήρα εικόνας επόμενης γενιάς 108Mp, τον Samsung ISOCELL Bright HM1. Με ένα εύρος τεχνολογιών που ενισχύουν τη φωτεινότητα όπως η Nonacell και η Smart-ISO στην HDR σε πραγματικό χρόνο, ο ISOCELL...\nMarch 10, 2020 452


Η απόπειρα με τη χρήση ένοπλης βίας ή και πολιτικών μέσων για κατάργηση μιας κυβέρνησης ή και οποιουδήποτε κράτους συνιστά πραξικόπημα. Στη χώρα μας έγιναν απόπειρες πραξικοπημάτων, τόσο ένοπλης βίας όσο και πολιτικών μέσων. Στη χώρα μας επικρατεί η αντίληψη ότι έγινε μόνο ένα πραξικόπημα και αυτό με τη χρήση ένοπλης βίας, εκείνο του 1974.\nΕίχε οργανωθεί από τη Χούντα των Αθηνών με τη συμμετοχή ανδρών της ΕΟΚΑ Β. Στο νησί μας, από της ιδρύσεως και εγκαθιδρύσεως της Κυπριακής Δημοκρατίας, είχαμε σαν πολίτες την ατυχία να βιώσουμε τρία πραξικοπήματα και ένα, το τέταρτο, ίσως το χείριστο, να βρίσκεται υπό εξέλιξη.\nΣτη διαμόρφωση του Συντάγματος της Κυπριακής Δημοκρατίας, η τουρκική πλευρά, με επικεφαλής τον διαμορφωτή της εθνικής πολιτικής της Τουρκίας για την Κύπρο καθηγητή Νιχάτ Ερίμ, έβαλε τόσα πολλά διαχωριστικά στοιχεία, που επέφεραν ρήξη της τουρκοκυπριακής μειονότητας με το κράτος και την ελληνοκυπριακή πλειοψηφία.\nΑπώτερος στόχος της τουρκικής εθνικής πολιτικής ήταν, και είναι, η ανακατάληψη της Κύπρου, χρησιμοποιώντας την τουρκοκυπριακή μειονότητα Με τα αιματηρά γεγονότα του 1963-64, όπου σε αστυνομικό έλεγχο τουρκοκυπριακού αυτοκινήτου που εκινείτο ύποπτα σε περιοχή της Λευκωσίας έπεσαν οι πρώτοι πυροβολισμοί.\nΈτσι ξεκίνησε το πρώτο πραξικόπημα από πλευράς Τουρκοκυπρίων, με χρήση ένοπλης βίας. Όταν είδαν πως μόνο με την ένοπλη βία δεν θα μπορούσαν να καταλύσουν το κράτος ή να πάρουν την Αρχή, ακολούθησε το δεύτερο σκέλος του πραξικοπήματός τους, το πολιτικό.\nΑποχώρησαν όλοι οι Τουρκοκύπριοι Υπουργοί και όλοι οι δημόσιοι υπάλληλοι από την Κυβέρνηση, στη προσπάθειά τους να διαλύσουν την Κυπριακή Δημοκρατία. Απέτυχαν μεν, αλλά δημιούργησαν θυλάκους με τον τουρκοκυπριακό πληθυσμό, που ίσως να ήταν το πρώτο βήμα μιας έμμεσης διχοτόμησης.\nΤο 1970 ιδρύθηκε η παράνομη οργάνωση του Εθνικού Μετώπου, που δημιούργησε μια ανώμαλη κατάσταση στο νησί. Ήταν προπομπός μεγάλων δεινών για τον τόπο μας, καθώς μετά ιδρύθηκε ΕΟΚΑ Β με την κάθοδο του στρατηγού Γρίβα στην Κύπρο. Τη 15η Ιουλίου εκδηλώθηκε το πραξικόπημα που διέταξε την Εθνική Φρουρά να φέρει σε πέρας, με τη στήριξη μελών της ΕΟΚΑ Β, ο αρχηγός της Χούντας των Αθηνών Δημήτριος Ιωαννίδης.\nΑυτό ήταν το δεύτερο πραξικόπημα για κατάλυση της Κυπριακής Δημοκρατίας και έφερε την καταστροφή στην Κύπρο με την παράνομη τουρκική εισβολή που ακολούθησε.\nΗ Κυπριακή Δημοκρατία επιβίωσε, ξεπέρασε τις δυσκολίες που προέκυψαν με το προσφυγικό κύμα, όχι όμως και την απώλεια 37% του εδάφους της. Στην πορεία, το 2004 συνάντησε το τρίτο, καθαρά πολιτικό, πραξικόπημα που έφερε το κωδικό όνομα Σχέδιο Ανάν. Προνοούσε την κατάλυση της Κυπριακής Δημοκρατίας μέσω παρθενογένεσης, και τη δημιουργία ενός νέου μορφώματος.\nΤο Σχέδιο Ανάν είχε δημιουργηθεί πίσω από σκοτεινές πόρτες, από τους συνήθεις υπόπτους της λεγόμενης διεθνούς κοινότητας και την Τουρκία. Αυτούς των οποίων απώτερος στόχος, με την κατάλυση της Κυπριακής Δημοκρατίας και την εγκατάσταση ενός κράτους μαϊμού, ήταν να ελέγχουν τον αμύθητο πλούτο της Κυπριακής ΑΟΖ σε φυσικό αέριο και πετρέλαιο.\nΕίναι γεγονός αδιαμφισβήτητο ο φονιάς πάντα επιστρέφει στον τόπο του εγκλήματος. Έτσι και τώρα η Τουρκία καθόρισε τη Γενεύη, για να προσπαθήσει να ολοκληρώσει τη διάλυση του κυπριακού κράτους. Έτσι βρισκόμαστε σε προχωρημένο στάδιο του τέταρτου πολιτικού πραξικοπήματος, πίσω από σκοτεινές πόρτες, όπως τότε με το πραξικόπημα του Σχεδίου Ανάν.\nΕνορχηστρωμένο και πάλι από τους ίδιους συνήθεις υπόπτους και την Τουρκία, όπως το ‘74 με συμμετοχή δικών μας ανθρώπων. Ίσως εκεί να παιχτεί η τελευταία του πράξη, που και τότε θυσιαστήκαμε στον βωμό της Τουρκάλας Αϊσιέ, που πήγε πυρακτωμένες διακοπές στην Κύπρο το ‘74. Μπορεί εκεί απλά να κωδικοποιήσει το όνομά του και να εκδηλωθεί αργότερα.\nΑν κυκλοφορήσεις όμως ανάμεσα στον απλό κόσμο, και τον αφουγκραστείς, θα ακούσεις κάτι σαν βουητό, έναν υπόκωφο θόρυβο. Είναι ένα ηφαίστειο έτοιμο να εκραγεί, καθώς αντιλαμβάνεται πως πραξικοπηματικά καταλύεται το κράτος του, η μόνη ασπίδα ασφαλείας έναντι στην Τουρκία. Και αν εκραγεί θα είναι φωτιά και λάβα στο πέρασμά του.\nΚίνηση για την Προάσπιση της Κυπριακής Δημοκρατίας


ΕΠΙΣΚΕΥΕΣ ΨΥΓΕΙΩΝ ΙΛΙΟΝ, ΣΕΡΒΙΣ ΨΥΓΕΙΩΝ ΙΛΙΟΝ\nΕΠΙΣΚΕΥΕΣ ΨΥΓΕΙΩΝ ΙΛΙΟΝ: Για άμεσο με εγγύηση σέρβις ψυγείου ή 24h επισκευές ψυγείων Ίλιον General Electric Miele AEG για επισκευή καλέστε μας!\nΕΠΙΣΚΕΥΕΣ ΨΥΓΕΙΩΝ ΙΛΙΟΝ: Για άμεσο με εγγύηση σέρβις ψυγείου ή 24h επισκευές ψυγείων Ίλιον στείλτε ✅email για να λάβετε οικονομική προσφορά.\nΕπισκευές Ψυγείων Ίλιον: Βρείτε τεχνικό άμεσα 24h\nΘέλετε Service ψυγείων ή refrigerator service Ίλιον\nΧρειάζεστε Επισκευές Ψυγείων Ίλιον; Τότε έχετε ανάγκη από εταιρεία με 100% αποτελεσματικότητα, και αλάνθαστες μεθόδους προσέγγισης κάθε υπόθεσης.\nΕπισκευές Ψυγείων Ίλιον


Συντάκτης i-TECH4u.gr Δημοσιεύθηκε Παρασκευή, 21 Οκτωβρίου 2016 Κατηγορία Game Report\nΤο θεαματικό «άθλημα» του wrestling, καταφέρνει και βρίσκεται συνεχώς σε υψηλή δημοτικότητα, μιας και οι φουσκωτοί υπεράνθρωποι πάντα αποτελούν ένα εντυπωσιακό υπερθέαμα, πόσο μάλλον όταν παλεύουν μεταξύ τους μέσα σε αρένες γεμάτες από κόσμο. Η μοναδική πλέον σειρά παιχνιδιών που καταπιάνεται με το περίφημο «κατς», είναι η WWE 2K, και έφτασε η ώρα της φετινής κυκλοφορίας του τίτλου που περιμένουν με ανυπομονησία όλοι οι φανατικοί οπαδοί του συγκεκριμένου σπορ.\nΡΟΣΤΕΡ ΓΙΑ ΡΕΚΟΡ\nΣε τέτοιου είδους παιχνίδια, η αλήθεια είναι ότι το πρώτο πράγμα που παρατηρεί κανείς είναι το μέγεθος του ρόστερ. Στο WWE 2K17, φαίνεται ότι κανείς δεν θα μείνει παραπονεμένος, αφού μες στον δίσκο το παιχνίδι έχει ήδη 136 αθλητές, από τους «φρέσκους» όπως ο Hideo Itami, μέχρι τους παλιούς κλασικούς όπως ο Ultimate Warrior. Θα βρείς ακόμη πολλές γυναίκες, καθώς και μια σειρά από άλλους που είτε «ξεκλειδώνουν» στην πορεία, είτε τους αγοράζεις ξεχωριστά μέσω DLC, οπότε η ποικιλία πραγματικά ξεχειλίζει.\nH Yuke's όμως δεν έμεινε εκεί, καθώς αναβάθμισε σημαντικά τη μηχανή γραφικών του τίτλου, με εμφανέστατα αποτελέσματα στον φωτισμό και τον ρεαλισμό του, ενώ επανήλθαν διάφορα modes που είχαν πολλά χρόνια να εμφανιστούν, μετά από απαίτηση των οπαδών του τίτλου. Συγκεκριμένα, το σύστημα του στησίματος της σκάλας άλλαξε, με σκοπό να αποφευχθούν οι εκνευριστικές μικροδιορθώσεις που απαιτούνταν στο παρελθόν, ενώ στη μεγαλύτερη ίσως φετινή προσθήκη, η μάχη πλέον μεταφέρεται στα παρασκήνια, με τρείς νέες πίστες, γεμάτες από τραπέζια, καρέκλες, φωτιστικά και άλλα όμορφα αντικείμενα που θα μπορείς να προσγειώσεις στο κεφάλι του αντιπάλου σου! Πολλές αναβαθμίσεις έγιναν και στο σύστημα του «τσιγκλίσματος», αφού με το κατάλληλο πικάρισμα, μπορείς να εκνευρίσεις πολύ τον αντίπαλο και να κερδίσεις μια λαβή, η ενέργεια. Η ποικιλία των modes είναι μεγάλη και θα βρει κανείς σχεδόν τα πάντα όσα σχετίζονται με το σύμπαν του WWE, ακόμη και με το σχεδιασμό τον promos των παλαιστών! Η παρουσίαση του τίτλου έχει αναβαθμιστεί πολύ και κάθε φορά πλησιάζει ολοένα και περισσότερο στις τηλεοπτικές υπερπαραγωγές, αφού οι περιγραφές, οι παρουσιάσεις πριν και μετά των αγώνα, τα λογότυπα στην οθόνη και το όλο franchise έχει μεταφερθεί σχεδόν αυτούσιο. Την μουσική του παιχνιδιού την έχει επιμεληθεί ο «πολύς» Sean Combs, κατά κόσμον Puff Daddy, με επιλογές από τον χώρο της rap, R’n’B και όχι μόνο, μιας και θα ακούσεις μέχρι και Black Sabbath!\nΚυκλοφορεί: PS4, Xbox One, PS3, Xbox 360\nΑνάπτυξη: Yuke’s, Visual Concepts\nScore: 8,6/10 - Καλύπτει απόλυτα όλο το σύμπαν του WWE -απαραίτητο για τους οπαδούς!\nΠερισσότερα σε αυτή την κατηγορία: « FIFA 17\tMafia III »


Για την Κλαίρη και τον Άρη από την Ορεινή Τριχωνίδα - Samos24\nΜε πολύ αγάπη και θετική διάθεση προχωρήσαμε σήμερα σε μια συμβολική κίνηση προς το Πυθαγόρειο Λύκειο Σάμου στην μνήμη των δυο νέων παιδιών της Κλαίρης και του Άρη που χάθηκαν στον πρόσφατο σεισμό της Σάμου.\nΚαταθέσαμε ένα συμβολικό ποσό για τις ανάγκες του Σχολικού Συγκροτήματος ενώ αποστείλαμε βιβλία και επίσης δώρα απο το Διευθυντή του Δημοτικού Σχολείου Θέρμου κ. Γιώργο Χριστόπουλο και επιστολή του Λυκειάρχη Θέρμου κ. Κώστα Μαραγιάννη συγκλονισμένοι και ευαισθητοποιημένοι από την απώλεια αυτών των νέων παιδιών\n¨¨…μια κίνηση που συνδέεται με την απώλεια και το χαμό δυο νέων παιδιών αλλά αναδεικνύει την αγάπη, την συμμετοχή και την αλληλεγγύη. Η αγκαλιά του Άρη και της Κλαίρης ας είναι το μήνυμα των φετινών Χριστουγέννων και ας μας συνοδεύει όλους γιατί όπως είπαν και οι Καθηγητές στην κηδεία των παιδιών εμείς σας μάθαμε λίγα αλλά εμείς μάθαμε από εσάς το χαμόγελο που μας χαρίζατε απλόχερα, μάθαμε την αγνή ψυχή με την οποία μας προσεγγίζατε …¨΄ αναφέρεται σε ανακοίνωση της οικογένειας Λοίζου από την Ορεινή Ανάληψη Τριχωνίδας .\nΟι Γονείς Βασίλης & Δάφνη\nΤα Παιδιά Αντώνης- Στεφανία- Μαρία\nΠοιοι προορισμοί και γιατί θα έχουν μεγαλύτερη ζήτηση από προσφορά το 2021


Υπό κατάληψη το κεντρικό κτίριο «Αβέρωφ» στο Πολυτεχνείο | Athens Voice\nΥπό κατάληψη το κεντρικό κτίριο «Αβέρωφ» στο Πολυτεχνείο\nΓια πρώτη φορά, το κεντρικό κτίριο του Πολυτεχνείου, το κτίριο Αβέρωφ, τελεί υπό κατάληψη από ομάδα αντιεξουσιαστών, οι οποίοι μάλιστα έχουν κρεμάσει δικό τους πανό στο κτίριο.\n«Ο φυσικός χώρος εορτασμού του Πολυτεχνείου είναι ο ιστορικός χώρος του ΕΜΠ, στον οποίο έλαβαν χώρα τα γεγονότα του '73, και γίνεται με μαζική λαϊκή συμμετοχή στην τριήμερη διάρκειά του», αναφέρεται στην ανακοίνωση.\nΠροσθέτει δε ότι «Η Επιτροπή Εορτασμού θεωρεί βασική προϋπόθεση για τον εορτασμό του Πολυτεχνείου την ελεύθερη και ανεμπόδιστη πρόσβαση του λαού και της νεολαίας στους χώρους του ΕΜΠ. Στο πλαίσιο αυτό θεωρεί ότι οι ενέργειες και πρακτικές που λαμβάνουν χώρα στο κτίριο Αβέρωφ είναι καταδικαστέες και ζητά την άμεση αποχώρηση των ομάδων που παραμένουν στο κτίριο και προβαίνουν σε αυτές».\nΥπενθυμίζεται ότι από το πρωί έχει ανοίξει τις πύλες του το Πολυτεχνείο, για τον καθιερωμένο εορτασμό της 17ης Νοεμβρίου ενώ έχουν ήδη ξεκινήσει και κυκλοφοριακές ρυθμίσεις για τον εορτασμό της επετείου.\nΠαράλληλα, το Σάββατο θα κλείνουν σταδιακά και σταθμοί του μετρό.


Μεγάλε, ζημίε! (πατάτε; όχι καρπούζια!) « Faethoussa’s Weblog\n« Μόλις κυκλοφόρησε!\nΤην κοπάνισε και τώρα τους ψάχνουμε! »\nΜεγάλε, ζημίε! (πατάτε; όχι καρπούζια!)\nPosted by faethoussa στο Μαΐου 15, 2008\nΑν δεν θέλουμε να αποσυνδέσουμε το πλυντήριο ρούχων από την μόνιμη αποχέτευση…\nΑν δεν θέλουμε να φοβόμαστε να πλύνουμε τα χέρια μας…\nΑν δεν θέλουμε να σφουγγαρίζουμε με το νερό από τη μακαρονάδα…\n«Τί προβλέπεται για την Ελλάδα λόγω της κλιματικής αλλαγής;\nΣύμφωνα με τις μελέτες της καθηγήτριας του Τμήματος Πολιτικών Μηχανικών Ε.Μ.Π. του Τομέα Υδατικών Πόρων και Περιβάλλοντος, κ. Μαρίας Μιμίκου, σε όλες τις περιοχές της Ελλάδας θα υπάρξει σημαντική επιδείνωση της επικινδυνότητας των πλημμυρών κατά τη χειμερινή περίοδο και σημαντική επιδείνωση της δριμύτητας της ξηρασίας το καλοκαίρι. Προβλέπονται, επίσης, μια σειρά από πιθανές επιπτώσεις στη δημόσια υδροδότηση, οι οποίες είναι:\nΜειωμένη αξιοπιστία των άμεσων απολαβών από τα επιφανειακά νερά.\nΑλλαγή της αξιοπιστίας των ταμιευτήρων (αυξημένη επικινδυνότητα, εξάρτηση από την εποχιακή παροχή).\nΜειωμένη αξιοπιστία των δικτύων διανομής νερού.\nΑύξηση της ζήτησης του νερού για οικιακή χρήση και άρδευση και ταυτόχρονα μείωση της διαθεσιμότητάς του – κυρίως κατά τους θερινούς μήνες όπου και η μεγαλύτερη ζήτηση.\nΑύξηση του κινδύνου πλημμυρών και καταστροφών, λόγω ραγδαίων βροχοπτώσεων – ιδιαίτερα σε πόλεις, όπου οι αγωγοί ομβρίων δεν έχουν κατασκευαστεί με προδιαγραφές για βροχοπτώσεις μεγάλης έντασης.\nΜεταβολές στη χλωρίδα και πανίδα των ποταμών και των υγροβιότοπων.\nΟι πιθανές επιπτώσεις στην παραγωγή ενέργειας είναι: (1) Ακανόνιστες εναλλαγές στο ενεργειακό δυναμικό (2) Αυξημένη επικινδυνότητα στην ετήσια παραγωγή ενέργειας (3) Μειωμένη διαθεσιμότητα νερού ψύξης κατά τους θερινούς μήνες.»\nΤο κείμενο ανήκει στο “Δίκτυο Μεσόγειος sos” .\nΜεθερμηνευόμενο μας προειδοποιεί: Έρχονται μέρες που θα πούμε το νερό νεράκι.\nΤι μπορούμε να κάνουμε για να αποτρέψουμε τις επιπτώσεις από τις κλιματικές αλλαγές;\nΔεν ξέρω τι μπορούμε να κάνουμε για να αποτρέψουμε τις ίδιες τις κλιματικές αλλαγές, αλλά μέχρι τότε και για να μη διψάσουμε, για να έχουμε νεράκι να κάνουμε τα μπάνια μας, να ποτίζουμε τα λουλούδια ή τους κήπους μας (η γράφουσα είναι αστή…) προτείνω:\nΑ: στην τουαλέτα\nΑν μειώσουμε κατά ένα τα ντουζ της εβδομάδας…\nΑν την ώρα που σαπουνιζόμαστε κλείνουμε την βρύση…\nΑν στο ξύρισμα δεν αφήνουμε την βρύση ανοιχτή…\nΑν μια φορά μόνο την εβδομάδα βάζουμε μια λεκάνη στην μπανιέρα για να μαζέψουμε νερό που ξεπλένουμε τις σαπουνάδες από πάνω μας, για να το χρησιμοποιήσουμε στην τουαλέτα…\nΑν μειώσουμε τις πλύσεις των ρούχων κατά ένα πλυντήριο την εβδομάδα (ας φορέσουμε μια μπλούζα ή ένα παντελόνι μια μέρα παραπάνω, δεν θα βρωμίσουμε!)…\nΑν στο πλύσιμο των δοντιών δεν αφήνουμε την βρύση ανοιχτή…\nΑν περιμένοντας το ζεστό νερό να φτάσει στη βρύση, μαζεύουμε το κρύο για την τουαλέτα…\nΑν μειώσουμε στο καζανάκι την ποσότητα του καθαρού νερού που φεύγει για την τουαλέτα…\nΑν μειώσουμε έστω κατά ένα τα μπάνια με τη μπανιέρα γεμάτη… θα έρθει καιρός που ούτε τα χέρια μας δεν θα μπορούμε να πλύνουμε…\nΒ: Στην κουζίνα.\nΑς πλύνουμε μια φορά την εβδομάδα τα πιάτα με σαπουνάδα και πρώτο ξέπλυμα σε λεκανάκι…\nΑς πλύνουμε τα χόρτα σε λεκανάκι και ας ρίξουμε το νερό στις γλάστρες..\nΑς πλύνουμε και μια φορά την εβδομάδα τα πιάτα μας με πράσινο ή άσπρο παραδοσιακό σαπούνι και ας ξεπλύνουμε με λεκανάκι. Το νερό που θα χρειαστούμε θα είναι πολύ λιγότερο.\nΑς χρησιμοποιούμε το πλυντήριο πιάτων μόνον όταν είναι εντελώς γεμάτο.\nΓ: Στο μπαλκόνι και στο πεζοδρόμιο\nΑς μην πλύνουμε το πεζοδρόμιο με το λάστιχο ποτίσματος! Είναι πολύ εγωιστικό να ξοδεύουμε το νερό για να δροσίσουμε ή να καθαρίσουμε το πεζοδρόμιό μας όταν πολλοί συνάνθρωποί μας δεν έχουν να πιουν… και πολύ χαζό εκ μέρους μας αν με τη σπατάλη μας εξαναγκάσουμε την εταιρεία υδροδότησης να μας χαλιναγωγήσει με πρόστιμα και μεγάλους περιορισμούς.\nΑς μην ρίχνουμε εξαρχής νερό στο μπαλκόνι. Ας ξεκινήσουμε με ένα καλό σκούπισμα και ας συνεχίσουμε με το λάστιχο. Θα χρειαστούμε πολύ λιγότερο νερό. Πολύ εξυπηρετικό είναι το εργαλείο που τραβάει τα νερά εύκολα γλείφοντας το πάτωμα και φυσικά μαζί του όχι μόνο τα σκουπίδια, αλλά και κάθε ίχνος σκόνης. Θα το βρείτε στα καταστήματα που πουλάνε μπογιές, εργαλεία, είδη κιγκαλερίας. Είναι το εργαλείο με το οποίο καθαρίζουν τα τζάμια, αλλά με χοντρό λάστιχο που αντέχει στην τριβή με το πάτωμα. Δοκιμάστε το, είναι απίθανο!\nΤελικά ένα ντους τη βδομάδα είναι 52 το χρόνο. Με αυτή τη λογική 52 καζανάκια, 52 πλυσίματα με το πλυντήριο πιάτων… και αν τα πολλαπλασιάσουμε επί 1 εκατομμύριο – ας υποθέσουμε ότι στην Ελλάδα ευαισθητοποιούμαστε μόνο 1 εκατομμύριο…- φτάνουμε σε πολλές χιλιάδες εξοικονόμησης καθαρού νερού. Δεν αξίζει τον κόπο;\n*« 11 τρόποι εξοικονόμησης νερού στον κήπο και το αυτοκίνητο.\nΔεν ποτίζουμε υπερβολικά τον κήπο μας. Κατά γενικό κανόνα, οι χλοοτάπητες χρειάζονται κάθε 5 έως 7 ημέρες το καλοκαίρι και 10 έως 14 ημέρες το χειμώνα. Μια ισχυρή βροχή ικανοποιεί τις ανάγκες σε νερό για διάστημα 2 εβδομάδων.\nΠοτίζουμε τον κήπο μας νωρίς το πρωί, όταν η θερμοκρασία και η ταχύτητα του αέρα είναι οι χαμηλότερες. Αυτό μειώνει τις απώλειες νερού από την εξάτμιση.\nΑποφεύγουμε την υπερβολική χρήση λιπασμάτων, η οποία αυξάνει τις ανάγκες για νερό.\nΠοτίζουμε με το νερό του ενυδρείου μας τα φυτά. Το νερό αυτό είναι πλούσιο σε άζωτο και σε φώσφορο και μπορεί να χρησιμοποιηθεί ως λίπασμα.\nΤοποθετούμε στην άκρη του λάστιχου του ποτίσματός μας βρύση, ώστε να προσαρμόζεται η ροή στις απαιτήσεις μας για να αποφεύγονται οι σπατάλες.\nΔεν αφήνουμε τους ψεκαστήρες ή τα λάστιχα ποτίσματος αφύλακτα. Τα λάστιχα ποτίσματος στον κήπο μπορούν να σπαταλήσουν πάνω από 2,5 κυβικά μέτρα νερό μόνο σε μερικές ώρες. Χρησιμοποιούμε ένα χρονόμετρο κουζινών για να θυμόμαστε πότε να το κλείσουμε.\nΓια τον καθαρισμό της αυλής μας χρησιμοποιούμε σκούπα αντί για τρεχούμενο νερό. Αποφεύγουμε την εγκατάσταση των διακοσμητικών κατασκευών όπου χρησιμοποιείται νερό π.χ. τα σιντριβάνια, εκτός εάν το νερό ανακυκλώνεται. Εντοπίζουμε πιθανές απώλειες λόγω της εξάτμισης και της διεύθυνσης του αέρα.\nΠροτιμούμε τα πλυντήρια των αυτοκινήτων τα οποία ανακυκλώνουν το νερό. Εάν πλένουμε μόνοι το αυτοκίνητό μας προτιμούμε περιοχές με γρασίδι.\nΠροτιμούμε να πλένουμε τα χόρτα , τα φρούτα και τα λαχανικά σε μια λεκάνη νερό, αντί κάτω από συνεχώς ανοιχτή βρύση και με το νερό αυτό μπορούμε να ποτίσουμε τις γλάστρες.\nΕίναι προτιμότερη η εγκατάσταση αυτόματου ποτίσματος. Βεβαιωνόμαστε ότι λειτουργεί σωστά και δεν υπάρχουν διαρροές κατά μήκος του δικτύου, ελέγχοντας τακτικά τα λάστιχα του ποτίσματος, τους συνδετήρες και τα βήσματα.\nΕπιλέγουμε φυτά τα οποία είναι ανθεκτικά στις ιδιαίτερες κλιματολογικές συνθήκες της περιοχής.».\n*: Από το περιοδικό ΄Χαλάνδρι, περιοδικό δήμου Χαλανδρίου-Μάρτιος/Απρίλιος 2008, τεύχος Νο 19΄.\nΔ: Κέρδη και ζημίαι\n1. Μπόλικο νερό για πολύ καιρό.\n2. Πολύ νερό για πολύ καιρό.\n3. Νερό να πιουν κι οι κότες! Για πολύν καιρό.\n4. Ζημίε μεγάλε σε όσους θέλουν να εκμεταλλευτούν τη λειψυδρία.\nThis entry was posted on Μαΐου 15, 2008 στις 11:40 πμ\tand is filed under Επείγοντα περιστατικά!!. You can follow any responses to this entry through the RSS 2.0 feed. You can skip to the end and leave a response. Pinging is currently not allowed.


Επιτυχημένο challenge στο Βίλνιους | SDNA\nΟ Δημήτρης Κοντός γράφει για μια κίνηση του Βόβορα που είναι πιο σημαντική από μια φιλική νίκη.\nΟ Παναθηναϊκός ολοκλήρωσε τα φιλικά του παιχνίδια στη Λιθουανία κερδίζοντας έναν σκληρό αντίπαλο στο Βίλνιους. Η Λιέτουβος «έδειρε» αλλά οι «πράσινοι» εμφανίστηκαν έτοιμοι για αυτό και ανταποκρίθηκαν στις ανάγκες του αγώνα αλλά και σε αυτά που είχε ζητήσει ο Γιώργος Βόβορας που είχε βάλει μια ξεκάθαρη αμυντική «αποστολή» στα αποδυτήρια, θέλοντας να βελτιώσει κάποια κομμάτια από το Κάουνας. Εδώ θα πρέπει να σταθούμε στη μαγκιά του Έλληνα τεχνικού που αν και είδε το ματς να του στραβώνει με τη Λιέτουβος να καλύπτει το -19 του 30’ δεν άλλαξε τη λογική του και τελείωσε τον αγώνα με τα παιδιά που είχε επιλέξει και ήθελε να τους δώσει χρόνο συμμετοχής. Υπάρχουν πολλοί νέοι, είτε νεοφερμένοι, προπονητές οι οποίοι στη θέση του θα κοίταζαν τις εντυπώσεις και όχι την ουσία και την εκπαίδευση όλων των μελών της ομάδας.\nΑυτά τα σκληρά ματς της προετοιμασίας δίνουν τη δυνατότητα για πολλά και χρηστικά μαθήματα. Παίκτες που θα χρειαστεί να έχουν συγκεκριμένο ρόλο σε δύσκολες έδρες και κόντρα σε σκληρές ομάδες είναι καλό να παίρνουν μια γεύση διότι φέτος στον Παναθηναϊκό δεν περισσεύει κανείς. Όλοι θα πρέπει να έτοιμοι ανά πάσα ώρα και στιγμή να μπουν στη μάχη ανεξάρτητα αν θα έχουν μπροστά του αγώνα της Ευρωλίγκας ή της Ελλάδας.\nΌπως είχαμε πει λοιπόν και πριν το ταξίδι στη Λιθουανία τα αποτελέσματα δεν παίζουν κανένα ρόλο με το μοναδικό ζητούμενο να είναι η βελτίωση σε σημαντικούς τομείς. Απλώς, όταν έχεις μπροστά σου μια τόσο νέα και φρέσκια ομάδα καλό είναι να χτίζεται παράλληλα η αυτοπεποίθηση κάποιων παικτών.\nΣτο Βίλνιους, το μεγαλύτερο βάρος έπεσε σε παιδιά όπως οι Καλαίτζάκης, Δίπλαρος ή και ακόμη στους πιο έμπειρους Μποχωρίδη, Κασελάκη που φέτος θα έχουν πολύ σημαντικό ρόλο στην ομάδα. Αυτό κατά την άποψη μου είναι και το μεγάλο κέρδος του τρίτου φιλικού αγώνα επί λιθουανικού εδάφους.\nΑπό εδώ και πέρα απλώνεται μπροστά μας ο πρώτο στόχος για το «τριφύλλι» που είναι η διεκδίκηση του νεοσύστατου Σούπερ Καπ που θα λάβει χώρα σε μια εβδομάδα στο Περιστέρι. Αυτό θα είναι και το πρώτο δυνατό τεστ χαρακτήρα για μια ομάδα που κάνει τα πρώτα της βήματα.\nΥΓ: Ένας τομέας που πρέπει να βελτιώσει γρήγορα ο Παναθηναϊκός είναι αυτός των λαθών. Είναι πολλά για μια ομάδα που θα ματώνει για κάθε μπάλα στο παρκέ.\nΥΓ2: Στη Λιθουανία πήραμε μια γεύση από γήπεδα με 50% πληρότητα. Δεν είναι απαγορευτικό.


Αυτά είναι τα νέα τρένα και δρομολόγια της ΤΡΑΙΝΟΣΕ στον άξονα Αθήνα - Θεσσαλονίκη - Metaforespress\nΑυτά είναι τα νέα τρένα και δρομολόγια της ΤΡΑΙΝΟΣΕ στον άξονα Αθήνα – Θεσσαλονίκη\nΣτη δρομολόγηση ενός γρήγορου τρένου, το οποίο θα εκτελεί το δρομολόγιο στον άξονα Αθήνα – Θεσσαλονίκη σε 4 ώρες προχωρά, από τις 20 Μαΐου, η ΤΡΑΙΝΟΣΕ, έπειτα από την ολοκλήρωση των έργων ηλεκτροκίνησης στο βασικό σιδηροδρομικό άξονα.\nΣήμερα πραγματοποιήθηκε ειδικό δρομολόγιο μεταξύ Αθήνας – Θεσσαλονίκης, με ηλεκτροκίνητο τρένο, παρουσία του υπουργού Μεταφορών Χρήστου Σπίρτζη και των διοικήσεων των ΟΣΕ, ΤΡΑΙΝΟΣΕ και ΕΕΣΣΤΥ.\nΑναλυτικότερα, τα νέα δρομολόγια της ΤΡΑΙΝΟΣΕ θα πραγματοποιούνται με ένα ζεύγος τρένων, το οποίο θα διανύει σε:\n-Το πιο γρήγορο σε 3 ώρες και 57 λεπτά τη διαδρομή από την Θεσσαλονίκη μέχρι την Αθήνα, με στάσεις σε Λάρισα και Παλαιοφάρσαλο.\n-Το πιο γρήγορο σε 4 ώρες και 10 λεπτά τη διαδρομή από την Αθήνα μέχρι την Θεσσαλονίκη, με στάσεις σε Λιανοκλάδι και Λάρισα.\nΤο δρομολόγιο Intercity Express θα διαθέτει αναβαθμισμένες υπηρεσίες εντός της αμαξοστοιχίας που θα περιλαμβάνουν τα εξής:\nΣχετικά με τις τιμές των εισιτηρίων, η ΤΡΑΙΝΟΣΕ τονίζει ότι η τιμολογιακή της πολιτική παραμένει αμετάβλητη και συγκεκριμένα το δρομολόγιο Αθήνα – Θεσσαλονίκη με την Α΄ θέση να κοστίζει 55 ευρώ (με 20% έκπτωση μετ’ επιστροφής) και τη Β’ θέση να κοστίζει 45 ευρώ (με 20% έκπτωση).\nΈλαβε ΦΕΚ ο νέος Εσωτερικός Κανονισμός Λειτουργίας του ΟΣΕ\nΚαταντησατε το μεταφορικό μέσο που χρησιμοποιούσε ο φτωχός κόσμος απλησίαστο!!!\nΈφτασε να είναι πιο φθηνό το αεροπλάνο για Αθήνα- Θεσσαλονίκη αν κάνεις μια έγκαιρη κράτηση και να είσαι σε 40 λεπτά στον προορισμό σου…\nΓι αυτό και τον Ιανουάριο που μας πέρασε και προς Θεσσαλονίκη και στην επιστροφή προς Αθήνα, το τρένο ήταν σχεδόν άδειο! Είχε 30% πληρότητα και κρεμασμένα κάτι μπακαλοχαρτα που έδειχναν την αρίθμηση των βαγονιών στο σταθμό της Θεσσαλονίκης…\nΤέλος πάντων, όποιοι το χρησιμοποιούν ας έχουν καλό ταξίδι!\nΦρου και αρώματα όταν την ίδια χρονική στιγμή στον σταθμό ΣΚΑ το μοναδικό ασανσέρ είναι χαλασμένο 6 μήνες και όλοι οι επιβάτες είναι αναγκασμένοι να ανεβαίνουν 67 σκαλοπάτια…… το WiFi σας μάρανε!!!\nΒάλανε αυτοκόλλητες μεμβράνες στα ίδια βαγόνια , 6 τοστ συσκευασμένα σαν το καψιμί της 112ΠΜ μια μπαλαντέζα στη Αθέση και θέλετε να σας πούμε και μπράβο…….απλά σας έχουμε πάρει χαμπάρι.\nΚαλοτάξιδο ps( το μπλέ αυτοκόλλητο μου θυμίζει αυτό που βάζαμε μικροί στα βιβλία μας…..προσοχή στις φουσκάλες .)


Ευρωπαϊκές Ημέρες Πολιτιστικής Κληρονομιάς Ευρώπη, μια κοινή κληρονομιά 22, 23, 24 Σεπτεμβρίου 2017 - Travelling News\nΑρχική Ειδήσεις στα Ελληνικά Ευρωπαϊκές Ημέρες Πολιτιστικής Κληρονομιάς Ευρώπη, μια κοινή κληρονομιά 22, 23, 24 Σεπτεμβρίου...\nΕυρωπαϊκές Ημέρες Πολιτιστικής Κληρονομιάς Ευρώπη, μια κοινή κληρονομιά 22, 23, 24 Σεπτεμβρίου 2017\nΠήλινη αττική τριφυλλόστομη οινοχόη. Στον ώμο φέρει εγχάρακτη μια από τις πρωϊμότερες γνωστές ελληνικές επιγραφές. Από την Αθήνα (Δίπυλο). 750-725 π.Χ. (© TAΠΑ/Εθνικό Αρχαιολογικό Μουσείο)\nΘεματική σπονδυλωτή περιήγηση για ενήλικες με τίτλο «ΠΟΛ(Ε)ΙΣ ΤΩΝ ΑΝΘΡΩΠΩΝ» από αρχαιολόγους του Μουσείου.\nΘα παρουσιαστούν όψεις της δημόσιας και ιδιωτικής ζωής των πολιτών, εμπλουτισμένες με στοιχεία ενσωμάτωσης, απόρριψης καθώς και εκδηλώσεις κοινωνικής συνοχής. Η δράση θα πραγματοποιηθεί την Παρασκευή 22 Σεπτεμβρίου 2017 στις 10:00 π.μ. Διάρκεια: 2 ώρες. Αριθμός συμμετεχόντων: 25 άτομα. Είσοδος με δελτία προτεραιότητας (θα δίνονται μετά τις 9.00 π.μ.).\n2. Εκπαιδευτικό πρόγραμμα με τίτλο «Ταξιδεύοντας στην Αθήνα τον 5ο αι. π.Χ» για μαθητές Δ΄ έως Στ ΄ Τάξης Δημοτικού.\nΟι μαθητές μέσω της έρευνας στον εκθεσιακό χώρο και βιωματικών δραστηριοτήτων θα ανακαλύψουν την καθημερινή ζωή στην αρχαία Αθήνα με ιδιαίτερη έμφαση στον τρόπο λειτουργίας της Αθηναϊκής Δημοκρατίας. Τέλος θα συμμετάσχουν σε εικαστικό εργαστήρι. Το πρόγραμμα θα διεξαχθεί την Παρασκευή 22 Σεπτεμβρίου 2017 στις 10:00 π.μ. Διάρκεια: 2 ώρες.\nΠροηγούμενο άρθροΕμπειρογνώμονες από το Ρότερνταμ παρουσιάζουν στο δήμαρχο Αθηναίων Γ. Καμίνη τα συμπεράσματά τους για την πετρελαιοκηλίδα\nΕπόμενο άρθρο3.000 χρόνια μετά, το θέατρο της αρχαίας Καρθαίας στην Κέα ζωντάνεψε ξανά


Στον αέρα ο τελικός του Ch. League στην Πόλη, η Τουρκία στην «κόκκινη ζώνη» της Μ. Βρετανίας! | mykosmos.gr\nΣτον αέρα ο τελικός του Ch. League στην Πόλη, η Τουρκία στην «κόκκινη ζώνη» της Μ. Βρετανίας!\nΚατηγορία: Αθλητικά - Πηγή άρθρου: gazzetta.gr\nΗ Τουρκία μπήκε στην κόκκινη ζώνη λόγω κορονοϊού και η διεξαγωγή του τελικού Champions League (Μάντσεστερ Σίτι - Τσέλσι) στην Κωνσταντινούπολη (29/5) βρίσκεται στον αέρα. Σε συνομιλίες με την UEFA η βρετανική κυβέρνηση για να διεξαχθεί η αναμέτρηση στην Αγγλία.\nΠηγή άρθρου: gazzetta.gr\nΚατερίνα Λέχου: Μιλάει για το σύζυγο της, Μάνο Στρατάκη και... λιώνει!\nEuro 2020 - Αποτελέσματα: Παραλίγο τραγωδία με τον Κρίστιαν Έρικσεν - Το ποδόσφαιρο σε δεύτερη μοίρα\nΈρικσεν: Συγκλονισμένος ο προπονητής του, οι δύο επιλογές που υπήρχαν για το Δανία - Φινλανδία\n10 μυρωδάτες ενυδατικές κρέμες σώματος που κοστίζουν κάτω από 10 ευρώ


Διαχωριστικά - Ανεμοφράκτες Παντός Τύπου - Τέντες Μπραΐμης, Καλλιθέα\nΔΙΑΧΩΡΙΣΤΙΚΑ – ΑΝΕΜΟΦΡΑΚΤΕΣ\n«Θωρακίστε» τον εξωτερικό χώρο της επιχείρησής σας με την αγορά ενός ανεμοφράκτη – διαχωριστικού.\nΑνοιγοκλειόμενα διαχωριστικά για περγκοτέντες\nΑΝΟΙΓΟΚΛΕΙΟΜΕΝΑ ΔΙΑΧΩΡΙΣΤΙΚΑ ΓΙΑ ΠΕΡΓΚΟΤΕΝΤΕΣ\nΤα ανοιγοκλειόμενα διαχωριστικά για περγκοτέντες εφαρμόζουν άψογα σε κάθε είδος πέργκολας.\nΤα ανακλινόμενα διαχωριστικά συνδυάζονται αποτελεσματικά με όποιο σύστημα σκίασης και αν διαθέτετε\nΤα σταθερά διαχωριστικά καλύπτουν πολλές ανάγκες υπαίθριων χώρων και προσαρμόζονται ανάλογα με το design του επαγγελματικού σας χώρου.\nΤα ανοιγοκλειόμενα διαχωριστικά είναι κατάλληλα για όλους τους εξωτερικούς χώρους καταστημάτων εστίασης, για βεράντες, κήπους κλπ.\nΤα ανοιγοκλειόμενα διαχωριστικά για περγκοτέντες είναι μελετημένα και σχεδιασμένα ώστε να εφαρμόζουν άψογα στις πέργκολες που διαθέτετε. Ανοιγοκλείνουν κατακόρυφα και προστατεύουν από όλες τις καιρικές συνθήκες, ενώ προσφέρουν στεγανοποίηση του χώρου σε συνδυασμό με τα συστήματα σκίασης. Έτσι, λοιπόν, πέρα από ένα υπέροχο αισθητικό αποτέλεσμα, δίνουν σε κάθε επαγγελματία τη δυνατότητα να επεκτείνει τον χώρο εξυπηρέτησης των πελατών του και συγχρόνως βεβαίως και τα έσοδα του.\nΤα ανακλινόμενα διαχωριστικά έχουν κομψό σχεδιασμό και συνδυάζονται αποτελεσματικά με όποιο σύστημα σκίασης επιλέξετε. Χαρακτηρίζονται από την πανεύκολη ανάκλησή τους, ανάλογα με τις καιρικές συνθήκες που επικρατούν. Το γυαλί τρίπλεξ, οι σταθερές βάσεις ή τα ροδάκια, καθώς επίσης και η δυνατότητα τοποθέτησης ακόμα και ζαρντινιέρας είναι μερικά από τα χαρακτηριστικά τους.\nΤα σταθερά διαχωριστικά καλύπτουν πολλές ανάγκες υπαίθριων χώρων, καθώς προσαρμόζονται ανάλογα με το στυλ και το design κάθε επαγγελματικού χώρου (καφετέριες, εστιατόρια, ξενοδοχεία κλπ.). Έχουν πολύ ωραίο σχεδιασμό με γυαλί τρίπλεξ υψηλής αντοχής. Η κατασκευή τους μπορεί να γίνει αποκλειστικά από γυαλί, ή με μισό γυαλί και μισό τυφλό φύλλο αλουμινίου. Μπορούν να χωριστούν σε δυο φύλλα με την τοποθέτηση μεντεσέδων και στηρίζονται σε βάσεις ή ροδάκια. Τέλος, υπάρχει η δυνατότητα βαφής τους ηλεκτροστατικά, στο χρώμα που επιθυμείτε.\nΤα ανοιγοκλειόμενα διαχωριστικά είναι κατάλληλα για εξωτερικούς χώρους καταστημάτων εστίασης, καθώς επίσης βεράντες, κήπους, κλπ, καθώς δίνουν την δυνατότητα περίφραξης τμηματικά αλλά και περιμετρικά του χώρου. Κατατάσσονται σε ανοικτού και κλειστού τύπου και συνδυάζονται με πολλά συστήματα σκίασης, προσφέροντας πλήρη κάλυψη. Μπορούν να εγκατασταθούν μόνιμα, καθώς είναι βαρέως τύπου συστήματα, κατάλληλα για όλες τις εποχές. Κατασκευάζονται από αλουμίνιο υψηλής ποιότητας και γυαλί τύπου “Securit”.


ΜΟΝΟ ΜΕ ΤΟΝ ΕΠΑΝΕΛΛΗΝΙΣΜΟ ΚΑΙ ΤΗΝ ΔΗΜΙΟΥΡΓΙΑ ΜΙΑΣ ΚΟΙΝΩΝΙΑΣ ΑΞΙΩΝ ΘΑ ΦΤΑΣΕΙ Η ΠΑΤΡΙΔΑ ΜΑΣ ΨΗΛΑ!! : Έλληνες στην Κίνα!!!\nΗ επαρχία Γιουνάν (<Ιωνία) αποτελεί την φυσική είσοδο στην χώρα αν ακολουθήσει κανείς πορεία νότια των Ιμαλάϊων. Σύμφωνα με την παράδοση οι κάτοικοί της συνιστούν απογόνους του Διονύσου κατά την εκστρατεία του στην Ασία το 3.000 π.Χ. (Νόνος, «Διονυσιακά»).Σήμερα ζουν εκεί περίπου 20.000.000 άνθρωποι (γύρω στις 25 μειονότητες), που φωνάζουν πως δεν είναι Κινέζοι! Πολλοί από αυτούς παρουσιάζουν μεσογειακά χαρακτηριστικά, συχνά βέβαια αναμεμειγμένα με ανατολίτικα, όπως είναι φυσικό, ενώ διαθέτουν παράλληλα πολλά κοινά στοιχεία κουλτούρας με τους αρχαίους Έλληνες. (κυκλικοί χοροί, παραδοσιακές ενδυμασίες και κτίσματα γεμάτα από μαιάνδρους και άλλα αρχαιοελληνικά σύμβολα, κλπ).Από το 1950 Γερμανοί αρχαιολόγοι απέδειξαν την ύπαρξη τουλάχιστον δώδεκα ελληνικών πόλεων στην Κίνα και όλες οι αποστολές αυτές απελάθηκαν από την Κίνα. Η κινεζική κυβέρνηση διέταξε την κάλυψη των αρχαιολογικών χώρων με λόφους χώματος στους οποίους φυτεύθηκαν δάση. Οι Κινέζοι και οι κάθε Κινέζοι θα έκαναν το πάν για να σβήσουν κάθε αποδεικτικό στοιχείο που να δείχνει ότι Έλληνες ζούσαν στην Κίνα!!\nΧαρακτηριστικό είναι το γεγονός ότι οι Κινέζοι αποκαλούν τις άλλες χώρες «η χώρα των Γερμανών, η χώρα των Γάλλων», κλπ. Την Ελλάδα όμως την αποκαλούν «Σελλά»(κινέζικα: 希臘), πιθανόν από το Ελλάς!\nΚινέζα φοιτήτρια της Γερμανίας είχε δηλώσει σε μέλος της ιστοσελίδας μας ότι η εν λόγω λέξη είναι πιο αρχαία από την γλώσσα τους, γι αυτό και δεν ξέρουν τι ακριβώς σημαίνει, απλά την λένε. Είχε συμπληρώσει μάλιστα πως οι επαρχίες Γιουνάν και Ξιν Γιανγκ είναι οι μοναδικές, στις οποίες καλλιεργούν σε μεγάλες ποσότητες σταφύλια (χαρακτηριστικό φυτό του Ελλήνων μαζί με την ελιά).\nπηγές:Περιοδικό Αναζήτηση Δαρίβας Κατερίνη,Stauros Georgiou\nΑναρτήθηκε από theo στις 7:51 μ.μ.


The Strongest Jorge Wilstermann ζωντανά αποτελέσματα, livescore και live streaming - SofaScore\nThe Strongest - Jorge Wilstermann Ζωντανά αποτελέσματα, livescore και live streaming\nThe Strongest Jorge Wilstermann ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινά στις 25.8.2019. και ώρα 19:00 UTC ώρα στο γήπεδο Estadio Hernando Siles, La Paz, Bolivia για το Liga Profesional Boliviano, Clausura - Bolivia. Στο SofaScore ζωντανά αποτελέσματα μπορείτε να βρείτε όλα The Strongest εναντίον Jorge Wilstermann τα προηγούμενα αποτελέσματα με τους H2H αγώνες. Οι σύνδεσμοι The Strongest εναντίον Jorge Wilstermann με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις The Strongest εναντίον Jorge Wilstermann ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον ποδόσφαιρο αγώνα The Strongest Jorge Wilstermann στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία ποδόσφαιρο ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nΟΝΟΜΑ: The Strongest - Jorge Wilstermann\nΜΕΡΟΣ: Estadio Hernando Siles, La Paz ,Bolivia\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε The Strongest Jorge Wilstermann live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 140000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε The Strongest Jorge Wilstermann ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.